Kenapa Gading Gajah Mammoth Ini Boleh Ditemui Di Dasar Laut?

Alam laut ternyata penuh dengan misteri. Demikian hari seorang jurupandu kapal selam (ROV) terjumpa sebatang gading di dasar lautan. Ceritanya begini. Institut Penyelidikan Akuarium Monterey Bay selalu turun laut di pesisiran bandar Monterey dalam negeri California.

Mereka perlu menjalankan penyelidikan untuk tujuan tertentu. Selalunya kajian mereka ada kena mengena dengan haiwan laut dalam yang berlemak empuk. Tetapi pada tahun 2019, kajian mereka berubah terus.

Kerana jurupandu ROV bernama Randy Prickett adalah satu-satunya anak kapal yang ternampak gading gajah.

Mereka cuba mengambil gading tersebut. Mungkin kerana beribu tahun ditenggelami air masin, gading tersebut terpεcαh di bahagian penghujung yang bermuncung. Fikir punya fikir, pasukan Prickett hanya pulang dengan satu cebisan kecil untuk tujuan penyelidikan.

Sampai di darat, saintis daripada institut sama tidak melengahkan masa. Mereka sudah tunggu sebelum ROV sampai ke permukaan lagi. Semua tertanya pasal cebisan ini, dan ternyata – itu adalah gading seperti disyaki Prickett. Cuma mereka tidak sangka, gading tersebut adalah milik seekor mammoth.

Gading Yang Menyimpan Rahsia Masa

Mammoth adalah sebuah genus 10 spesis gajah gergasi bergading melengkung. Genus ini menghiasi alam bermula lima juta tahun lalu – dipercayai merentas masuk ke Benua Amerika 600,000 tahun lalu melalui Selat Bering yang dulu tidak ditenggelami air.

Bermakna ada satu jambatan darat yang menghubungkan Rusia dan Alaska. Dan dalam kalangan genus ini, spesis Afrika Selatan adalah paling tua. Jadi saintis perlu kenal pasti spesis gajah yang meninggalkan gading di dasar laut.

Masalahnya, macam mana gading itu boleh sampai situ? Sudahlah lokasinya 240 kilometer daripada darat. Jarak ini memang nampak semuanya serba biru – laut biru, langit biru; silap-silap awan pun biru. Takkan mungkin nampak darat dari situ.

Jadi saintis berpendapat seekor gajah mengembara di kawasan pesisiran California dimana αjαlηyα menimpa atas faktor tertentu. Bangkainya dibawa air dan menjadi makanan di tengah laut.

Hilang saja daya apungan, rangkanya tenggelam menjadi rahsia alam selama ribuan tahun.

Kemungkinan besar gajah mammoth ini berasal daripada zaman Paleolitik, yakni 2.7 juta tahun lalu hingga 200,000 tahun lalu. Jika benar, gading ini menyimpan rahsia sangat penting oleh kerana kekurangan fosil sedia ada yang begitu tua.

Tentang Gajah Tersebut

Gading ini mendapat perhatian empat orang saintis, yang sebulat suara tentang jantina gajah tersebut. Bentuk dan saiz gading mengesahkan bahawa gajah ini adalah betina dan pergi buat selamanya ketika masih muda.

Malangnya cebisan diambil terlalu kecil untuk kajian. Mereka kembali ke lokasi untuk gading tersebut. Tugas ini sangat susah. Mereka perlu ubah suai ROV dengan ‘jari robot’ yang lengkap dengan span. Dalam masa dua jam, keringat resah mereka berbaloi kerana gading tersebut berjaya diambil.

Kumpulan saintis dengan cepat mengukur, membersih dan mengambil gambar. Mereka mengambil tisu paling dalam untuk belajar tentang DNA mammoth berkenaan. Untuk pengetahuan semua, ini memang rutin dalam dunia paleontologi. Tetapi sehingga hari ini, kajian mereka masih belum merungkaikan soalan-soalan penting seperti:

Namun mereka ada jawapan untuk soalan “macam mana gading ini bertahan dalam laut begitu lama?” Puncanya begini: gading tersebut ditemui dalam keadaan mempunyai selaput tebal yang terdiri daripada besi dan manganese. Kawasan laut dalam memang kaya dengan logam-logam ini, yang akan melitupi sesuatu permukaan selama beribu tahun dengan syarat tiada pergerakan.

RUJUKAN:

Osborne, H. (2021, November 23). Mystery as Mammoth Tusk Discovered 10,000 ft below Pacific Ocean, Far From California Coast. Newsweek.

Roth, A. (2021, November 22). Why Was This Ancient Tusk 150 Miles From Land, 10,000 Feet Deep? The New York Times.


Abad Yang Suram Buat Umat Islam

Umat Islam, umumnya merasakan abad ke-20 ini adalah abad yang suram. Khalifah Uthmaniyyah yang memayungi umat Islam selama hampir 600 tahun, runtuh dan lenyap. Umat Islam berpecah kepada berpuluh kerajaan dan sejarah mencatatkan berlaku pertempuran sesama umat Islam di sepanjang abad ini.

Kisah pahit ini, masih tiada penghujung dan titik noktah, walaupun abad ke-21 telah memasuki tahun yang ke 21.

Peristiwa suram seumpama ini, bukan suatu perkara yang baru dalam titian sejarah umat Islam. Di antara Abad Ke 9 dan Ke 10, umat Islam mengalami detik-detik yang amat suram dan mengerikan.

Pada masa berkenaan umat Islam di Afrika Utara termasuk Mesir, di perintah oleh Dinasti Fathimiyyah (910M – 1171M) yang beragama Syiah.

Di Baghdad pula, kerajaan Khalifah Abbasiyah dikuasai oleh Bani Buwaih (934M – 1054M) yang juga menganut fahaman Syiah. Pada masa yang sama umat Islam di Semenanjung Hijjaz dikuasai oleh golongan Qaramitah (894M – 1077M).

Golongan Qaramitah ini menganut fahaman Syiah Ismailiyyah yang terkenal sangat ekstrem dan sangat kejam. Misalnya pada tahun 906M, kaum Qaramitah telah meny.erang kafilah haji yang pulang dari menunaikan ibadah haji di Mekah dan memb.u.nu.h hampir 20,000 orang.

Pada tahun 930M, kaum Qaramitah telah men.yerang kota suci Mekah dan mer.am.pas Hajar Aswad dan membawanya ke markas mereka di Al Hasa.

Malah, dari lipatan sejarah hitam puak Syiah Ismailiyyah inilah terlahirnya golongan pemb.un.uh profesional lagi terkenal dengan kekejamannya iaitu puak Al-Hasyasyin yang berpangkalan di Gunung Alamut.

Ketika itu hanya ada dua kerajaan Islam yang besar, namun jaraknya terlalu jauh untuk dijangkau oleh umat Islam untuk dijadikan tempat pelarian.

Salah satunya adalah kerajaan Ghaznah, di Lembah Indus (977M – 1186M) dan satu lagi adalah kerajaan Dinasti Umaiyyah di Andalusia.

Tidak dapat digambarkan betapa terpuruknya penderitaan umat Islam pada zaman berkenaan.

Kemuncak penderitaan umat Islam ketika itu adalah zaman pemerintahan Khalifah Fathimiyyah – Abu Al Qasim Muhammad Al Qaim Bi Amrillah (934M) sehingga zaman pemerintahan Khalifah Abu Ali Al Mansur Al Hakim Bi Amrillah (1021M).

Khalifah Al Hakim dipercayai mati dib.unu.h oleh pembunuh upahan di bukit Al-Muqatham. Pembunuhan berkenaan di atur yang oleh saudara perempuannya, Sitt Al-Mulk, lantaran sikap dan perangainya yang luar dari kebiasaan dan sukar diterima oleh kaum keluarganya sendiri.

Para pengikutnya mempercayai beliau telah ghaib, dan kemudiannya para pengikutnya telah berpindah ke Lubnan dan membentuk agama yang dinamakan sebagai agama golongan Druze.

Salah satu dari pengkhianatan terbesar Daulah Fathimiyyah adalah mer.ampas penguasaan kota suci Baitul Maqdis dari penguasaan Amir Seljuq disaat rantau Timur Tengah berdepan dengan s.er.an.gan tentera Salib.

Kejadian itu bukan setakat melemahkan lagi kekuatan Amir-Amir Seljuq, tetapi akhirnya tentera Dinasti Fathimiyyah yang diketuai oleh gabenornya iaitu Iftikhar Ad Daulah gagal mempertahankan kota berkenaan dari dij.ar.ah oleh tentera Salib pada tahun 1099M dan menyebabkan ribuan nyawa umat Islam m.elay.ang.

Malah, ketika Salahuddin dan bapa saudaranya, Assaduddin Syirkuh cuba mempertahankan Mesir dari dikuasai oleh tentera Salib, wazir kerajaan Fathimiyyah, Syawir Al Sa’di lebih rela bersekutu dengan tentera Salib yang diketuai oleh Amaury I (Raja Salib yang menguasai Baitul Maqdis) dalam beberapa siri pertempuran.

Dinasti Fathimiyyah akhirnya berjaya dilenyapkan dengan cara yang bijak dan terhormat oleh Salahuddin Al Ayubi, dan membolehkan ajaran Syiah dinyahkan dari menjadi anutan rakyat Mesir selepas itu .

RUJUKAN:

Sejarah Umat Islam – Hamka

Sejarah Islam – Prof. Dr Mahayudin Hj Yahya & Prof. Madya Dr Ahmad Jelani Halimi

Artikel dikirimkan oleh Burhanuddin Rao Putra untuk The Patriots.


Politik Los Santos

Setibanya Carl Johnson di Lapangan Terbang Los Santos, dia telah disambut oleh dua orang pegawai polis, iaitu Tenpenny dan Pulaski.

Kedua-dua pegawai yang ‘kotor’ ini, terlibat dalam pelbagai aktiviti jenayah seperti peras ugut, mengedar dadah dan sebagainya. Oleh itu, pulangnya Carl di Los Santos, memberi mereka idea untuk menggunakan beliau sebagai ‘budak suruhan’ dalam membantu aktiviti jenayah mereka berdua.

Rencana jahat ‘teragung’ adalah dengan meletakkan kesalahan membunuh seorang lagi pegawai polis, bernama Ralph Pendelbury ke atas Carl. Mereka berdua mengugut untuk memberi kenyataan palsu, bahawa mereka berjaya memberkas Carl dengan senjata api yang digunakan dalam pembunuhan Pendelbury.

Untuk pengetahuan anda semua, Pendelbury telah dibunuh oleh Tenpenny dan Pulaski kerana dilihat sebagai ancaman kepada aktiviti jahat mereka.

Untuk pengetahuan anda semua, Rodriguez telah dibunuh oleh Tenpenny dan Pulaski kerana dilihat sebagai ancaman kepada aktiviti jahat mereka.

Dari situ, Carl terpaksa membuat pilihan sukar di antara antara kehidupan yang ‘bebas’, yakni dengan bekerja sebagai pembunuh upahan bagi Tenpenny dan Pulaski, atau kehidupan di sebalik jeriji besi penjara.

Sambil Carl bertugas sebagai ‘agen’ kepada Tenpenny dan Pulaski, beliau telah berjaya mengukuhkan kedudukannya sebagai seorang gangster yang kejam dan mempunyai hubungan rapat dengan pelbagai individu berpengaruh seperti Woozie (salah seorang daripada ketua kumpulan kongsi gelap Cina / Triad) dan juga seorang agen dari agensi kerajaan yang bertanggungjawab ke atas operasi “Dirty War” bernama Toreno.

Namun, kenaifan Tenpenny dan Pulaski dengan membiarkan Carl hidup bebas dan mempunyai rakan-rakan berpengaruh, kembali menghantui mereka. Pulaski yang dalam cubaannya untuk membunuh Carl, telah dibunuh. Manakala Tenpenny pula terbunuh di dalam kemalangan setelah terjadinya aksi kejar mengejar antara dia dan Carl di tengah-tengah Bandar Los Santos.


Apa Beza United Kingdom, Great Britain Dan England?

Eh, ni nak panggil UK ke England? Great Britain ni apa pulak? Niall Horan ni dari UK ke Ireland?

Pastinya ramai yang tertanya tanya tentang persoalan di atas. Saya kongsikan sedikit pembacaan saya tentang perbezaan tersebut.

Kita mulakan dengan United Kingdom atau singkatannya UK.

UK merupakan sebuah negara yang berdaulat yang merangkumi England, Wales, Scotland dan Utara Ireland. Mesti susah nak faham lagikan?

UK ditubuhkan pada tahun 1707 menerusi Act Of Union, namun nama UK diambil selepas tahun 1801 selepas kemasukan Ireland.

Great Britain pula kepulauan atau tanah besar yang didiami 3 negara iaitu England, Scotland dan Wales.

Nama Britain diambil dari perkataan Roman, iaitu Britannia. Terdapat 2 konflik yang menyebabkan terdapatnya perkataan “Great” di hadapan Britain. Yang pertamanya ialah disebabkan mahu membezakan sebutan sebuah kawasan di Perancis iaitu Brittanny. Kedua, ia disebabkan ego Raja James I yang mahu menyatakan bahawa baginda bukan sahaja raja kepada ‘Old Roman Britain’ tetapi raja kepada keseluruhan pulau, lalu menggelarkan beliau sebagai ‘King Of Great Britain’.

England merupakan sebuah negara seperti Wales dan Scotland. England merujuk kepada sebuah negara, tetapi ia bukan sebuah negara yang berdaulat. England merupakan sebuah negara terbesar di dalam UK dari segi keluasan mahupun populasi. England merupakan nadi kepada UK dan kota London merupakan ibu negara kepada UK.

Oleh sebab itu, England seringkali dianggap (walaupun salah) sebagai UK secara keseluruhannya.

Secara konklusinya, dapatlah kita rumuskan bahawa:

1.  UK merupakan sebuah negara yang berdaulat yang terdiri daripada England, Scotland, Wales dan Utara Ireland.

2. Great Britain merupakan sebuah tempat/pulau yang menempatkan England, Scotland dan Wales.

3. England merupakan sebuah negara dibawah United Kingdom.

KENAPA FIFA WORLD CUP ATAU EURO TIDAK BERTANDING ATAS TIKET UNITED KINGDOM ?

Hal ini disebabkan pertubuhan bola sepak (FA) telah ditubuhkan dan ia berkembang secara berasingan pada akhir tahun 18-an. FIFA telah ditubuhkan pada tahun 1904. Secara ringkasnya, FIFA telah bersetuju untuk membenarkan negara dibawah UK bermain di perlawanan antarabangsa secara berasingan.

England seperti yang kita tahu negara yang paling sukses di antara negara UK yang lain diperingkat antarabangsa.

MACAM MANA PULA DENGAN SISTEM PEMERINTAHAN UK?

Secara ringkasnya, UK ditadbir oleh sistem berparlimen yang berpusat di London. UK juga merupakan sebuah negara yang berdasarkan Raja Berpelembagaan. Sama seperti Malaysia.

Setiap negara dibawah UK akan ditadbir oleh Menteri yang dilantik dan berpusat di tempat masing masing. Lebih kurang macam Menteri Besar atau Ketua Menteri jika di Malaysia. Cuma England sahaja tidak memiliki sistem pemerintahannya sendiri kerana ditadbir secara terus oleh kerajaan United Kingdom (lebih kurang seperti Wilayah Persekutuan jika di Malaysia)


Jiaozi, Gyoza Dan Mandu: Dumpling China, Jepun dan Korea

Ketiga-tiga hidangan ini datangnya dari tiga negara yang berbeza, namun asas dalam penyediaannya adalah sama. Ini adalah kisah tentang jiaozi, gyoza dan mandu, yang berasal dari China, Jepun dan Korea. Apakah itu jiaozi? Gyoza dan mandu itu pula bagaimana? Artikel ini akan memberi sedikit penerangan berkaitan dengan sejarah serta cara penyediaan ketiga-tiga hidangan ini.

Apa itu Jiaozi, Gyoza dan Mandu?

Hidangan asal bagi ketiga-tiganya adalah daripada jioazi, yang mana sajian ini sebenarnya merujuk kepada dumpling atau ladu. Ladu merupakan satu hidangan makanan berasaskan doh (sumber doh ini boleh datang daripada pelbagai jenis kanji), dan kebiasaannya mempunyai inti di dalamnya.

Doh untuk ladu boleh dihasilkan daripada tepung, roti atau ubi kentang, dan intinya boleh diperbuat daripada daging, ikan, sayur-sayuran, keju, buah-buahan atau manisan. Apa yang membezakan jenis-jenis ladu ini adalah dari segi penyediaannya, iaitu merangkumi jenis doh yang digunakan, inti yang dimasukkan serta cara pembuatannya, iaitu sama ada melalui rebus, goreng, kukus atau bakar.

Sejarah jiaozi

Ini adalah antara kisah lagenda yang dikaitkan dengan penghasilan jiaozi di China. Berdasarkan lagenda, sewaktu pemerintahan Dinasti Han, terdapat seorang tabib atau ahli perubatan tradisional China terkenal, yang bernama Zhang Zhongjing, iaitu orang pertama yang memperkenalkan jiaozi atau ladu ini.

Lebih kurang 1800 tahun yang lalu, tabib hebat ini pulang ke kampung halamannya setelah lama menghilang. Waktu itu musim sejuk sedang melanda dan penyakit demam berjangkit mula merebak. Ramai rakyat yang miskin dan masyarakat di kampungnya terpaksa menahan kesejukan akibat kekurangan pakaian, bekalan makanan yang sedikit dan diserang frostbite di bahagian telinga akibat cuaca dingin.

Zhang yang melihat keadaan masyarakatnya yang menderita waktu itu bertekad untuk mencari penyelesaian bagi masalah frostbite serta penyakit yang mereka hadapi. Zhang telah memasak kambing, bersama lada hitam dan beberapa jenis tumbuhan herba, melumatkannya dan membalutnya di dalam kulit doh.

Zhang telah membuat bentuk sajian ini seperti telinga dan merebusnya. Orang-orang yang sakit telah diberi dua ‘telinga’ bersama dengan semangkuk sup panas. Ajaibnya, selepas beberapa hari, frostbite yang dihadapi oleh mereka beransur pulih dan penyakit demam juga mula terkawal. Sejak itulah, masyarakat mula meniru resepi yang dihasilkan oleh Zhang dengan menambah beberapa bahan yang lain seperti sayur-sayuran dan pelbagai jenis daging bagi meraikan Tahun Baru Cina.

Kebanyakan masyarakat di China gemar memanggil ladu ini sebagai ‘jiaozi’, namun nama asalnya adalah ‘jiao’er yang merujuk kepada bentuk telinga atau tender ears. Ada juga teori yang menyatakan kemungkinan bahawa jiaozi ini telah diperkenalkan dari bahagian Asia Barat.

Sejarah gyoza

Gyoza sebenarnya adalah sebutan Jepun bagi jiaozi, dan seperti mana namanya, gyoza ini merupakan interpretasi budaya Jepun terhadap jiaozi yang berasal dari China. Jika dilihat dari segi sejarahnya, ada teori yang menyatakan bahawa gyoza ini telah diperkenalkan di Jepun sejak zaman purba lagi, namun ada teori lain yang lebih meyakinkan.

Pada era Perang Dunia Kedua, para askar Jepun turut ditempatkan di wilayah-wilayah di China. Askar-askar Jepun ini berpeluang untuk merasai pelbagai jenis hidangan dari China dan salah satu daripadanya ialah jiaozi. Setelah pulang ke Jepun, mereka yang masih menggemari rasa jiaozi mahu mencipta semula rasa tersebut di Jepun, dan dari situlah lahirnya gyoza.

Pada hari ini, gyoza menjadi antara sajian pembuka selera (appetizer) yang terkenal dalam kalangan restoran Jepun di seluruh dunia dan telah dipelbagaikan dari segi penyediaannya.

Sejarah mandu

Kisah sejarah mandu atau ladu Korea ini agak menarik kerana ia mempunyai pelbagai versi. Salah satu daripadanya ialah mandu ini dipercayai telah dibawa ke tanah Korea oleh kerajaan Yuan Mongolia pada sekitar abad ke-14, iaitu sewaktu Dinasti Goryeo. Sesuatu yang menarik berlaku ketika ini adalah berkaitan dengan kelonggaran dalam pantang larang memakan mandu berinti daging.

Dinasti Goryeo pada waktu itu secara asasnya berpegang kepada agama Buddha, walaupun tidaklah secara rasminya. Dan agama ini tidak menggalakkan pengambilan daging dalam kalangan penganutnya. Kemasukan hidangan ladu (mandu) oleh kerajaan Yuan ini telah melonggarkan larangan terhadap makan daging, dan mandu akhirnya menjadi antara hidangan kegemaran masyarakatnya.

Satu lagi kemungkinan berkaitan dengan kedatangan mandu ke Korea adalah lebih awal daripada era Goryeo, iaitu melalui Laluan Sutera dari Timur Tengah. Ini antara teori yang agak berbeza, yang mana ada pakar sejarah menyatakan banyak hidangan berasaskan tepung seperti ladu dan mi sebenarnya berasal dari Mesopotamia, dan kemudiannya tersebar ke bahagian Asia Timur.

Namun, apa yang pasti, mandu di Korea ini telah menjadi salah satu hidangan yang digemari dalam kalangan masyarakatnya dan telah berevolusi dengan budaya di tanah Korea.

Cara penyediaan jiaozi, gyoza dan mandu

Apa yang menarik tentang ladu daripada ketiga-tiga negara ini adalah cara penyediaan serta bahan-bahan yang digunakan dalam pembuatannya yang begitu berbeza. Jika dilihat dari segi penyediaan kulit doh dan bentuk doh, ia adalah sama, yang mana ketiga-tiganya mempunyai kulit doh yang hampir sama, iaitu berasaskan tepung yang diuli nipis sebelum diletakkan inti dan dibuat pelbagai bentuk.

Jiaozi

Dalam penghasilan jiaozi, inti yang paling biasa dan klasik yang digunakan adalah daging khinzir diadun bersama daun bawang, serta daging bersama kobis. Ini kerana kedua-dua sayuran ini adalah sayur-sayuran utama pada musim sejuk, yang telah menjadi amalan sejak zaman lampau. Selain itu, inti jiaozi juga boleh terdiri daripada daging kambing, daging lembu dan cendawan. Malah, ada juga yang membuat inti daripada isi ikan.

Di China, jiaozi yang dihasilkan mempunyai pelbagai cara untuk dimasak. Kebanyakannya akan direbus, tetapi ada juga jiaozi yang dikukus, digoreng serta dijadikan sup. Dalam budaya rakyat China, memakan jiaozi yang dikukus bersama keluarga pada musim sejuk adalah satu acara yang paling mereka nantikan.

Budaya ini diambil daripada sejarah jiaozi itu sendiri yang dihasilkan pada musim sejuk bagi menghilangkan lapar dan mengurangkan rasa sejuk. Masyarakat China teruja untuk menikmati jiaozi setiap kali menjelangnya Winter Solstice (Oktober pertama dalam Tahun Lunar China) dengan harapan ia akan menyembuhkan penyakit serta membantu mereka menghadapi musim sejuk.

Gyoza

Perbezaan utama antara gyoza dan jiaozi adalah dari segi inti yang digunakan. Jiaozi mempunyai lebih kepelbagaian dalam intinya, perasa yang lebih kuat dan kulit doh yang lebih tebal berbanding gyoza. Gyoza pula secara tipikalnya mempunyai inti yang terdiri daripada daging khinzir cincang, daun bawang, kobis, bawang putih, halia, kicap dan minyak sesame.

Namun, pada masa kini, semakin banyak kedai gyoza yang kreatif dalam penghasilannya dan mula mempelbagaikan jenis inti yang dihasilkan. Di Jepun, selain daripada rebus, gyoza ini biasanya akan digoreng iaitu dikenali sebagai yaki gyoza (pan fried) dan age gyoza (deep fried). Gyoza biasanya dimakan dengan sos pencicah yang diperbuat daripada kicap dan cuka. Kadangkala, ia juga sos itu juga boleh terdiri daripada minyak cili (rayu).

Di Jepun, gyoza boleh dinikmati di izakaya, iaitu restoran-bar tradisional Jepun, di restoran ramen atau yang terbaru, ia mula dijual di bar gyoza. Bar-bar gyoza generasi baru inilah yang giat menghidangkan pelbagai resepi baru gyoza untuk citarasa masyarakat Jepun.

Mandu

Mandu dihasilkan dengan membuat adunan doh tepung yang digelek nipis, bagi menghasilkan kulit. Kebanyakan inti bagi mandu berasaskan daging dan sayur-sayuran. Yang membezakan mandu daripada jiaozi dan gyoza adalah ia biasanya dihidangkan bersama dengan kimchi, atau sajian iringan lain seperti kek beras (tteok).

Menariknya, mandu dalam masyarakat Korea bukan sahaja menjadi sajian untuk dinikmati pada hari-hari biasa, malah ia turut disediakan khas bagi upacara-upacara tertentu seperti upacara memperingati nenek moyang. Malah, mandu ini juga adalah sajian istimewa untuk musim sejuk.

Terdapat satu lagu tradisional terkenal yang berasal dari Dinasti Goryeo bertajuk “Ssanghwajeom’ (kedai ladu/dumpling shop) yang sering disebut apabila bercakap mengenai mandu di Korea. Lagu ini sebenarnya merujuk kepada bagaimana asal kedatangan mandu ke tanah Korea dan masyarakat mula menikmatinya.

Kesimpulan

Jiaozi, gyoza dan mandu adalah ladu (dumpling) yang dihasilkan dengan asas yang sama meskipun mempunyai inti serta kaedah memasak yang berbeza. Malah, simbolik yang dibawa dalam ketiga-tiganya juga berbeza mengikut interpretasi budaya masing-masing.

RUJUKAN:

Anonymous. (2014). Chinese Dumpling , One of the Most Traditional Dishes in China. Retrieved July 17, 2020, from http://www.cits.net/china-travel- guide/chinese-dumpling-one-of-the-most- traditional-dishes-in-china.html

Chozet, A. (2013). The History of the Gyoza. Retrieved July 18, 2020, from https://ejjiramen.com/the – history – of – the – gyoza /

Hangming, B. X. (2015). Gyoza : A Dumpling Innovation. Journal of Foodways & Culture, 1, 1–5.

Otsuka, H. (2017). Research on Gyoza Culture in Japan and China: How the Chinese dish fused into Japanese cuisine, and its historical background. In The 54th Food Culture Seminar, hosted by the Kikkoman Center for International Food Culture (pp. 1–2). Food Culture.


Mehter Uthmaniyyah: Pancaragam Tentera Tertua Di Dunia

Pada tahun 1289, Sultan Seljuk, Sultan Kayqubad III menghadiahkan set instrumen muzik jenis dram bass dan plume (aksesori kepala dengan hiasan bulu burung yang biasa dipakai Janissari) kepada pemimpin Uthmaniyyah, Osman Gazi I sebagai ucapan tahniah atas kejayaan membentuk negeri baharu melalui Beylik.

Untuk topik utama iaitu pancaragam tenter4, semasa era Uthmaniyyah, pancaragam tenter4 dikenali sebagai “Mehter”, ia merupakan salah satu bentuk indikasi pemerintahan. Bahkan adakalanya mereka boleh terlibat secara langsung sebagai kumpulan propaganda semasa per4ng.

Kumpulan Mehter berperanan membina motivasi rakyat supaya cintakan negara ketika tempoh aman damai dan meningkatkan moral semangat tenter4 untuk berdepan dengan musuh di medan per4ng atau memainkan irama lagu yang menjatuhkan moral pihak musuh.

Berdasarkan catatan sejarah tokoh topografi dan linguistik Turkic, Mahmud al-Kashgari, pernah disebut tentang satu entiti ‘mızıka’, yang merupakan sebuah kumpulan ‘brass band’ yang kebiasaannya menggunakan instrumen gendang, dram bass, zurna (serunai) dan symbal.

Pada zaman Empayar Uthmaniyyah, pancaragam tenter4 atau ‘Mehter’ telah wujud semasa pengasasan empayar. Peranannya tidak semestinya diperlukan ketika sedang berper4ng sahaja, ia sentiasa membuat persembahan untuk majlis rasmi di istana. Manakala ketika berper4ng, mereka akan bermula dengan memainkan lagu-lagu yang menaikkan semangat di hadapan kem Sultan di medan per4ng.

Pemerintah ketika awal kemunculan Uthmaniyyah akan berdiri ketika Mehter memainkan lagu bagi menunjukkan penghormatan kepada bekas-bekas Sultan Seljuk. Tradisi penghormatan atau salutasi itu telah dihentikan oleh Sultan Mehmed II al-Fateh kerana menurut kenyataan baginda, ‘tidak ada keperluan lagi berdiri untuk seorang raja yang telah men!nggal dvnia dua ratus tahun lalu.’

Ciri-Ciri Asas Kumpulan Mehter

Kumpulan Mehter Uthmaniyyah juga mempunyai berek khas nya sendiri. ‘Mehterhane’ merupakan panggilan untuk tempat kediaman kumpulan Mehter di Istana Uthmaniyyah. Ia terletak bersebelahan dengan ‘Meşkhane’, iaitu sekolah muzik Uthmaniyyah. Kumpulan ini terdiri daripada 150-200 ahli dalam satu-satu masa.

Memandangkan terdapat fakta mengatakan bahawa tidak ramai dari kalangan pasukan Janissari yang berminat dengan muzik, maka kebanyakan anggota Mahter ini adalah orang-orang Kristian yang direkrut dan dibesarkan oleh Janissari atau orang Armenia dan Greek yang memeluk Islam.

Kumpulan Mehter peribadi untuk Sultan Uthmaniyyah selalunya membuat persembahan di hadapan ‘Bâbüsselâm,’ iaitu pintu tengah istana. Berdasarkan Hukum Fateh (kod undang-undang yang ditinggalkan Sultan Mehmet II), kumpulan itu harus bermain tiga kali setiap malam sebagai peringatan waktu solat kecuali malam Jumaat, kemudian pada waktu subuh untuk mengejutkan penghuni istana menunaikan solat Subuh sebelum azan.

Khidmat Mahter juga digunakan semasa perayaan keagamaan, majlis perkahwinan dan perarakan jemaah solat Jumaat, selebihnya adalah meraikan kemenangan dalam sebarang pertandingan dan upacara rasmi lain.

Ciri-ciri tipikal sebuah kumpulan Mehter kebiasaannya merangkumi daripada lima jenis instrumen yang berbeza:

Kumpulan Mehter peribadi untuk pemerintah Uthmaniyyah sendiri meliputi 90 orang pemuzik dengan 12 jenis instrumen untuk setiap komponen yang disenaraikan di atas. Semasa Pertempvran Chaldirran menentang Empayar Parsi Safavid, Sultan Selim I menambah instrumen ‘kös’ atau timpani gergasi (macam gendang yang dimainkan orang Cina) untuk menakut-nakutkan musuh, diiringi dengan jeritan kuat “Allah itu Maha Esa!” oleh pasukan Janissari. Setiap instrumen mewakili seksyen yang berbeza sewaktu per4ng.

Kepentingan Kumpulan Mehter

Semasa persembahan, kumpulan Mehter biasanya akan berbaris dalam formasi bentuk bulan sabit. Perkataan ‘mehter’ juga berasal dari bentuk formasi itu; dalam bahasa Turk Uthmaniyyah, ‘mehter’ bermaksud bulan sabit. ‘Mehteran’ pula adalah sejenis kata bentuk jamak.

Kumpulan Mehter akan berdiri, sementara pemain nakare duduk bersilang. Pada zaman dahulu, Mehter tidak memainkan lagu-lagu perbarisan atau lagu patriotik moden seperti Ceddin Deden, tetapi lebih sinonim memainkan muzik Turki klasik seperti Yurük Semai, Peşrev dan Nakış. Mereka juga berperanan sebagai pembaca doa, syair dan zikir bersama-sama golongan pengikut Sufi.

Anggota kumpulan Mehter mempunyai gaya berjalan yang khusus. Mereka berjalan dengan perlahan sambil melaungkan, ‘Allah itu Maha Pemurah, Allah itu Maha Mengasihani’. Pada setiap tiga langkah mereka akan berhenti dan berpaling ke kiri dan ke kanan kemudian terus berjalan. Gaya berjalan mereka melambangkan nilai harga diri, keberanian dan kesiapsiagaan pahlawan Uthmaniyyah.

Kumpulan Mehter juga dianggap penting kerana identiti mereka sentiasa mewakili kepatuhan disiplin terhadap peraturan dan protokol. Pada zaman pemerintahan Sultan Murad IV, terdapat perselisihan protokol antara ketua arkitek dan pemimpin Mehter dalam satu upacara ketenter4an.

Sultan memutuskan untuk memihak kepada pemimpin Mehter berbanding ketua arkitek berkenaan dengan protokol. Malah pernah terdapat dua orang Perdana Menteri (Grand Vizier) yang merupakan bekas ketua Mehter, iaitu Zurnazen Mustafa Pasha dan Daltaban Mustafa Pasha.

Sebagai maklumat tambahan, Sultan Murad IV juga bukan sekadar seorang Sultan yang berjiwa kepahlawanan pada zamannya, bahkan baginda juga telah menggubah dan mencipta sendiri beberapa lagu Mehter untuk angkatan tenter4 Uthmaniyyah pada waktu itu.

Menjelang akhir abad ke-17, ketua Mehter dibayar sebanyak 140 dan pemain instrumen muzik menerima 0.15 kurush (1 kurush bersamaan dengan 40 para). Tak tahu lah berapa nilainya jika ditukar dengan nilai matawang moden hari inim

Identiti Mehter

Pakaian seragam Mehter mempunyai keunikan yang berbeza. Pemain utama setiap instrumen memakai jubah berwarna merah dan ‘çakşır’ (sejenis shalwar), kasut kulit morocco kuning dan aksesori kepala warna merah. Pemain lain memakai kain lebar biru gelap, çakşır merah, aksesori kepala warna hijau dan kasut merah. Ciri-ciri mereka agak mirip dengan pasukan Janissari.

Komposer Eropah seperti Mozart, Haydn, Gluck dan Beethoven, sangat sinonim dengan muzik-muzik Mehter. Dipengaruhi oleh muzik klasik Uthmaniyyah, mereka menggubah lagu perbarisan Turki yang terkenal seperti ‘Alla Turca’ oleh Mozart.

Ketika zaman awal Republik Turki, kumpulan Mehter membuat persembahan dalam pelbagai konsert di seluruh dunia dan menarik minat penonton asing. Beberapa akhbar mengulas mengenai kejayaan mereka dengan tajuk ‘Uthmaniyyah berjaya menaklvki Eropah.’

Mengimbas kembali saat pasukan elit Janissari dibubarkan pada tahun 1826, kumpulan Mehter juga turut berpecah belah. Bagi menggantikannya, pancaragam tenter4 gaya Eropah yang lebih moden, ‘Mızıka-i Hümayun’ telah ditubuhkan.

Berikutan pengasasan Republik Turki, Menteri Pertahanan Zekai Bey menamatkan khidmat kumpulan Mehter kerana hubungannya dan kaitannya dengan Empayar Uthmaniyyah. Pada tahun 1952, Presiden Turki, Celal Bayar terkesima dengan persembahan pancaragam tenter4 Scotland yang bersejarah di majlis pengebumian diraja di London. Celal mengarahkan bekas Ketua Kakitangan Awam Turki, Nuri Yamut untuk menubuhkan kumpulan yang sama.

Hari ini, kumpulan Mehter kembali meniup semangat patriotik Turki di bawah seliaan Angkatan Tenter4 Turki dan berkhidmat di Muzium Tenter4 di Istanbul. Ketika Mehter baru hendak dihidupkan kembali, beberapa skor dan nota muzik Uthmaniyyah yang digubah sebelum tahun 1826 tidak lagi ditemui. Oleh itu, lirik dan melodi baru ditambah berdasarkan rakaman lagu-lagu lama yang masih ada.

Kumpulan Mehter Uthmaniyyah masih bermain untuk upacara khusus dengan anggotanya lengkap berpakaian kostum bersejarah Janissari Uthmaniyyah. Hari ini Mehter Uthmaniyyah dianggap sebagai kumpulan pancaragam tenter4 yang tertua di dunia.

Berikut disenaraikan beberapa pautan Youtube lagu-lagu Mehter moden kegemaran penulis :


Kenapa kambing gunung ni daki empangan air ni?

Kalau tengok kambing ni, dahsyat jugak curam macam tu pun dia boleh panjat. Nama pun kambing gunung (spesis Ibex). Tapi ya lah, kenapa dia panjat empangan ni? Buang tabiat ke apa?

Jawapannya sebab diorang nak jilat garam. Benda ni mungkin bunyi kelakar tapi benda ni penting. Setiap hidupan perlukan garam dalam hidupan masing masing. Kita selalunya dapat garam melalui ikan macam ikan bilis dan ikan laut, jadi sebab tu kita tak rasa sangat keperlua garam ni. Lagi lagi masa masak pun akan masukkan lagi garam ni.

Hidupan liar diorang tak ada benda ni. Nak garam, kena cari sendiri. Selalunya diorang bergantung pada haiwan yang pandai cari garam macam gajah untuk dapatkan garam. Gading gajah tu guna untuk korek tanah bergaram lah.

Tapi ada je haiwan lain yang boleh cari garam sendiri. Contoh macam kambing gunung ni lah. Empangan air ni ada garam garam ni, jadi diorang daki empangan ni untuk jilat garam. Diorang boleh panjat sebab kuku kaki bukan macam kuda – tapak kaki diorang lembut macam jari kucing. Disebabkan benda ni, kuku diorang macam boleh berpaut pada permukaan curam.

Ada juga saintis berpendapat sebab diorang nak elak dari kena makan pemangsa macam serigala, maka diorang pun bertenggek lah atas tu sambil jilat garam pada batu. Lepas ni kalau geng suami nak mengeteh dengan member, kalau tak nak kena bantai bini, boleh la bertenggek kat permukaan empangan dengan kambing kambing ni.


Quran Karim VS Quran Majid

Kalau balik kampung, cuba tengok almari buku datuk nenek. Cari naskhah al-Quran dan cuba tengok halaman depannya. Selalunya mesti akan tertulis al-Quranul Majid (القران المجيد), bukannya al-Quranul Karim (القران الكريم). Kemudian, cuba buka al-Quran tersebut untuk tengok isi dalam. Selalunya, al-Quran Majid ni kertas dia warna kuning purba, khat tulisannya tebal (bold), susunannya rapat dan ‘font’ nya berlainan dari al-Quran Karim kita sekarang.

Alamak !!!Datuk Nenek kita guna kitab mazhab apa ni? Relex, meh baca penerangannya.

Zaman dahulu, orang Arab lebih suka menghafaz berbanding menulis. Kekuatan hafazan adalah simbol kehebatan seseorang. Mereka menghafaz syair, nasab keturunan dan lain-lain. Orang pertama yang mengajar kaum Quraisy Mekah untuk menulis ialah Harb bin Umayyah. Beliaulah yang memperkenalkan tulisan 28 huruf Arab yang disebut sebagai Khat Hijaiyah. Khat inilah dipakai untuk menulis surat, mengarang syair dan sebagainya walaupun tidak meluas kerana tak ramai yang suka menulis. Bahasa mudah sekarang, Khat tu macam Font dalam Microsoft Word lah.

Malaikat Jibril menurunkan al-Quran kepada Rasulullah dalam satu Harf. Kemudian, Malaikat Jibril ulangi lagi bacaan sehingga menjadi tujuh Harf. Ulama berbeza pandangan tentang maksud Harf disini, namun sebahagian para ulama menafsirkan Harf sebagai Lahjah (Dialek/Loghat). Kemudian, bacaan-bacaan ini dihafaz oleh Rasulullah dan dibacakan kepada para sahabat. Para sahabat juga menghafaznya. Rasulullah mengarahkan sebahagian para sahabat menulis bacaan yang telah dihafaz tersebut. Maka diambillah segala tulang, kulit, batu, kayu, daun dan lain-lain benda yang boleh ditulis di atasnya.

Apabila Rasulullah wafat, berlaku peperangan Jihad di zaman Khalifah Abu Bakar yang menyebabkan para huffaz syahid. Oleh itu Saiyidina Umar meminta agar dibukukan al-Quran. Khalifah Abu Bakar bersetuju setelah mendengar nasihat dan hujah Saiyidina Umar walaupun pada mulanya Khalifah Abu Bakar bimbang untuk lakukannya kerana ia tidak pernah dibuat oleh Rasulullah. Oleh itu, dikumpullah segala catatan al-Quran untuk dibukukan.

Selepas Khalifah Abu Bakar meninggal, al-Quran tersebut diwarisi oleh Khalifah Umar. Di zaman Khalifah Umar, empayar Islam telah tersebar luas ke luar jazirah Arab merangkumi Afrika Utara, bekas jajahan Byzantine, Parsi hinggalah ke Asia Tengah. Beliau mementingkan pendidikan al-Quran di seluruh empayar Islam. Selepas khalifah Umar syahid, al-Quran diserahkan kepada puterinya Hafsah untuk disimpan.

Pada zaman Khalifah Uthman, beliau melihat bacaan al-Quran dari kaum Muslimin dalam empayarnya sudah pelbagai. Hal itu menyebabkan berlakunya salah faham dan perbalahan. Oleh itu, beliau mula membukukan al-Quran yang mencakupi Lahjah Quraisy dan pelbagai Wajah Qiraat bacaan yang lain. Hanya ayat-ayat yang diriwayatkan secara mutawatir sahaja yang ditulis. Dan mereka juga menapis ayat-ayat yang telah dinasakh-mansukhkan. Susunan Ayat dan susunan Surah diseragamkan.

Himpunan al-Quran ini disemak oleh hafazan para sahabat. Ribuan sahabat sepakat mengakui perkara ini secara ijma. Pembukuan al-Quran ini ditulis menjadi beberapa salinan. Khalifah Uthman menghapuskan salinan-salinan lain demi menjaga kesatuan ummah. Maka ketika itu barulah al-Quran terdapat dalam bentuk Mushaf yang menggunakan Resm Uthmani (Uthmanic Codex).

“Resm” adalah kaedah penulisan Khat yang membentuk kalimat atau dalam bahasa mudahnya adalah “sistem ejaan”. Sebagai contoh Resm UK (colour, meter) vs Resm US (color, metre). Ejaan Resm Uthmani adalah ejaan yang diseragamkan dengan kaedah tersendiri. Ada beberapa contoh perkataan yang sama tetapi berbeza resm/corak ejaannya seperti :-(الصلاة/الصلوة) (ابرهــم/ابراهيم)(واتقوا الله/واتقو الله)(القرءان/القرآن)

Mushaf Al-Quran Resm Uthmani ini kemudiannya diedarkan ke beberapa wilayah besar Empayar Islam beserta beberapa orang Qari yang diutuskan oleh Khalifah Uthman untuk mengajar penduduk di sana. Madinah, Mekah, Syam, Basrah dan Kufah diajarkan al-Quran mengikut bacaan Qiraat para Sahabat yang tertentu dengan menggunakan Mushaf Resm Uthmani. Seterusnya dilebarkan lagi riwayat bacaan pada zaman Tabiin sehingga terbentuknya pelbagai jenis Qiraat. Namun, perbezaan Qiraat ini tidak merubah makna kerana semuanya datang dari Rasulullah.

Sehingga kini, melalui Mushaf Resm Uthmani ini, terdapat 7 Qiraat Mutawatir dan 3 Qiraat Masyhur yang boleh dibaca dalam solat. Ada 4 Qiraat Syadz yang haram dibaca dalam solat. Setiap Qiraat, mempunyai sekurang-kurangnya dua Riwayat. Dan setiap riwayat mempunyai sekurang-kurangnya dua Toriq. Terkadang, satu Qiraat boleh mencapai 20 Toriq bacaan.

Walaubagaimanapun, tulisan al-Quran zaman Khalifah Uhman masih lagi seperti tulisan Arab lama iaitu tiada sebarang titik mahupun tanda baca. Huruf ب ت ث tiada beza kerana ditulis tanpa titik atau baris. Perletakan tanda-tanda baca ini berlaku dalam beberapa fasa pada masa kemudian.

Fasa pertama, al-Quran mula diletakkan “Titik Arab” oleh Abu al-Aswad ad-Duali atas perintah Khalifah Marwan bin Hakam.

Fasa kedua, al-Quran mula diletakkan “Titik Ajam” oleh Yahya bin Ya’mar dan Nasr bin ‘Asim al-Laisy atas perintah al-Hajjaj Yusuf at-Thaqafi.

Fasa ketiga, al-Quran mula diletakkan baris oleh al-Khalil bin Ahmad al-Farahidi.

Fasa keempat, al-Quran mula ditambah tanda waqaf, tanda-tanda lain serta pelbagai hiasan. Al-Quran pertama kali dicetak di Jerman dengan menggunakan Khat Nasakh. Seterusnya, percetakkan al-Quran terus berkembang di negara Islam setelah teknologi tiba.

Orang Ajam (non Arab) akan mengalami sedikit kesukaran dalam mempelajari al-Quran kerana ianya memiliki tanda baca yang complicated. Oleh itu, terdapat beberapa negara yang menggunakan kaedah penulisan Imla’i agar mudah dipelajari oleh orang Ajam. Penulisan Imla’i ni dieja mengikut sebutan perkataan (dictation). Penulisan Imla’i inilah yang digunakan dalam al-Quran Majid. Negara Asia Selatan (India-Pakistan-Bangladesh) banyak mencetak al-Quran Majid lalu dipelajari oleh nenek moyang kita di Tanah Melayu pada zaman 70-an dahulu.

Namun kini, masyarakat Malaysia sudah celik Mushaf al-Quran al-Karim setelah beberapa tahun mempelajari silibusnya. Quran Majid pun sudah tidak dibenarkan untuk dicetak dan diedar di Malaysia. Kini, orang kita lebih mahir membaca Quran Karim berbanding Quran Majid. Kita di Malaysia kini menggunakan Mushaf al-Quran al-Karim Resm Uthmani Qiraat Imam ‘Asim al-Kufi melalui riwayat Imam Hafs al-Kufi dengan Toriq Imam Syatibi. Ini adalah cara bacaan majoriti (95%) umat Islam kini.

Kedua-dua Quran Majid dan Quran Karim asalnya Resm Uthmani jua, cuma berbeza pada tanda baca sahaja. Tanda baca dalam Quran Majid kurang tepat berbanding Quran Karim sehingga memungkinkan seseorang itu baca al-Quran dengan tajwid yang salah. Quran Majid ni hanya betul jika dibaca dalam satu Wajah (cara bacaan) yang lazim sahaja. Jika nak baca dalam cara lain, jadi tak betul tanda barisnya. Berbeza dengan Quran Karim yang boleh digunakan untuk membaca walau dalam apa jenis wajah dan qiraat sekalipun.

Orang dulu kalau nak baca Quran Majid, mereka akan belajar Muqaddam dulu. Kita sekarang sebelum baca Quran Karim, akan belajar Qiraati atau Iqra 1-6. Ini kerana kedua-dua silibus ini (Muqaddam-Quran Majid vs Qiraati/Iqra-Quran Karim) memiliki standard font dan baris tanda baca yang sedikit berbeza. Oleh kerana sekarang masyarakat telah menggunakan Quran Karim sepenuhnya, maka sebab itulah Muqaddam sudah tidak lagi digunakan sebagai pengajian awal untuk mempelajari al-Quran.


Karma Dan Kelahiran Semula Dalam Pelbagai Agama

Dalam salah satu episod manga dan anime Dragon Ball, berlaku pertempuran antara Son Goku dan Majin Buu. Sebelum berakhirnya pertempuran antara keduanya, Son Goku dilihat berkata kepada Majin Buu, “Kita bertarung lagi dalam kehidupan akan datang”, secara ringkasnya jika difahami apa yang disebutkan oleh Son Goku ini adalah berkenaan reinkarnasi.

Reinkarnasi (kelahiran semula) dan karma merupakan dua perkara yang diketahui dan dipercayai oleh ramai orang di dunia ini, dan ia juga disebut di dalam kepercayaan beberapa agama di dunia. Reinkarnasi dalam Bahasa Inggeris juga disebut sebagai ‘reincarnation’ atau secara ringkasnya boleh ditafsirkan sebagai ‘kelahiran semula’.

Mengikut Kamus Dewan, perkataan reinkarnasi bermaksud ‘penjelmaan kembali makhluk yang telah mati (mengikut sesetengah kepercayaan)’. Karma pula secara ringkasnya adalah kepercayaan bahawa ‘setiap makhluk akan mendapat balasan mengikut apa yang dilakukan sewaktu hidup’. Menurut Kamus Dewan Edisi Keempat, karma adalah ‘semua perbuatan manusia sewaktu hidupnya di dunia’. Mengikut Oxford Dictionary, karma bermaksud “the sum of a person’s actions in this and previous states of existence, viewed as deciding their fate in future existences”.

Secara ringkasnya, kepercayaan terhadap reinkarnasi dan karma terdapat dalam ajaran banyak agama, contohnya Zoroastrianisme[1], Judaisme, Buddhisme, Sikhsme, Jainisme, Christianisme dan Islam, namun konsep kepercayaan antara setiap satunya adalah berbeza antara satu sama lain.

Penganut ajaran Zoroastrianisme percaya apabila seseorang itu sudah mati, roh si mati akan kekal di sisi mayat selama tiga hari dan tiga malam. Dalam tempoh ini, semua tindakan dan kesalahan yang dilakukan sewaktu masih hidup akan ditayangkan kepada roh si mati sebagai satu bentuk perbicaraan. Jika didapati si mati berat ke arah maksiat, maka roh tersebut akan dihumban ke neraka. Namun akhirnya, si mati akan dibangkitkan kembali selepas selesai menjalani hukuman.

Judaism merupakan salah satu agama utama bagi orang Yahudi (Jews). Konsep reinkarnasi dan karma bagi penganut agama Judaism[2] pula, orang Yahudi percaya selepas manusia mati, tubuh akan mati dan roh akan dihidupkan kembali serta mengalami proses ‘pembersihan’ untuk setiap kesalahan yang pernah dilakukan sewaktu hidup di dunia.

Penganut Kristian[3] sebagai penganut kepada antara agama yang terbesar di dunia, terdapat juga perbahasan konsep reinkarnasi dan karma walaupun secara tidak langsung. Sebagai contoh, penganut Kristian percaya Jesus sebagai Nabi, utusan Tuhan dan Anak Tuhan dihidupkan kembali selepas disalib. Selain itu, mereka percaya bahawa manusia akan mati, tetapi akan dibangkitkan semula pada Hari Pembalasan (Judgement Day) serta setiap amalan akan dihitung dan dibalas. Manusia akan dicampak ke dalam Neraka bersama Lucifer[4] atau akan masuk syurga.

Agama Hindu[5] juga mempunyai pegangan khas berkenaan konsep reinkarnasi dan karma ini. Mengikut kepercayaan agama Hindu, badan atau jasad akan musnah tetapi roh pula bersifat abadi. Jadi sewaktu hari pembalasan, setiap roh manusia akan dibalas mengikut amal perbuatan mereka sewaktu hidup di dunia. Balasan yang diterima sama ada samsara (balasan penerimaan roh ke dalam jasad makhluk yang lebih rendah seperti haiwan) sebagai penyeksaan atau moksha (balasan penetapan roh kepada tahap yang lebih tinggi) sebagai balasan baik, terutama kepada mereka yang kuat beragama. Selain itu, agama Hindu juga percaya kepada konsep avatar atau kewujudan semula tuhan Vishnu ke dalam Sembilan bentuk penjelmaan lain di waktu dan era yang berbeza.

Salah satu agama lain yang percaya kepada reinkarnasi dan karma adalah agama Sikh[6]. Dr. Ghazali bin Basri, salah seorang pakar rujuk perbandingan agama di Malaysia menukilkan di dalam buku beliau Ilmu Perbandingan Agama Suatu Pengenalan bahawa ajaran Sikh banyak dipengaruhi oleh kepercayaan Hindu. Maka tidak hairanlah jika wujud persamaan antara kepercayaan agama Hindu dengan Sikh, seperti kepercayaan samsara. Selain itu dipercayai juga bahawa apabila seorang Guru mati, rohnya akan berpindah kepada Guru yang berikutnya.

Satu lagi agama yang berpegang kepada konsep penjelmaan semula (reinkarnasi) dan karma adalah agama Buddha[7]. Seperti agama Hindu, dalam Buddha juga terdapat kepercayaan avatar, iaitu Buddha akan menjelma di dalam tubuh seorang pengikutnya pada era dan abad yang berbeza.

Islam[8], sebagai salah satu agama samawi tidak berpegang kepada kepercayaan reinkarnasi dan karma. Di dalam ajaran Islam, tidak ada kepercayaan seperti ‘hidup semula’ atau ‘berpindah roh’ kecuali apabila hari akhirat, manusia akan dihidupkan kembali untuk dihitung amalan dan menerima pembalasan mengikut amalan yang dibuat. Begitu juga tiada kepercayaan seperti karma di dalam ajaran Islam. Setiap manusia akan menerima balasan mengikut amalan yang dilakukan pada hari akhirat[9], tetapi jika berlaku kejadian tertentu di dunia ini, semuanya kembali kepada ketentuan qada’ dan qadhar serta takdir Allah SWT, berbeza dengan prinsip hukum karma iaitu ‘pembalasan alam semesta’.

Sebagai kesimpulannya, dapat dikatakan bahawa kebanyakan agama di dunia ini mempunyai konsep pembalasan ke atas setiap perbuatan yang dilakukan oleh manusia, dengan hasil yang berbeza. Amalan dan perbuatan yang baik akan mendatangkan balasan yang baik. Sebagai contoh, dalam konteks reinkarnasi dan karma, seorang manusia itu mungkin pada masa lalunya hidup sebagai jurutera, tapi akibat sewaktu kehidupan pertamanya dia banyak berbuat perkara jahat dan melampaui batas, maka pada kelahiran semulanya dia dijadikan sebagai seekor tikur atau ular sebagai balasan kejahatannya tersebut.

Rujukan & Cadangan Bacaan Tambahan

Ghazali bin Basri. 2013. Ilmu Perbandingan Agama Suatu Pengenalan. Kajang: Akademi Kajian Ketamadunan Kolej Dar al-Hikmah.

Mashitah Sulaiman & Adibah Sulaiman @ Mohamad. 2013. Tamadun Islam dan Tamadun Asia (TITAS). Nilai: Penerbit Universiti Sains Islam Malaysia

Mohd Aizam bin Mas’od. Diskusi Isu Aqidah dan Pemikiran Semasa di Malaysia. Kuala Lumpur: Jabatan Kemajuan Islam Malaysia (JAKIM).

Noresah Baharum. Kamus Dewan Edisi Keempat. 2010. Kuala Lumpur: Dewan Bahasa dan Pustaka.

Gwynne, Paul. 2009. World Religion In Practice, A Comparative Introduction. Blackwell Publishing.

Sukardji, Sjamsulhadi Marse & Ahmad Gozali. 2007. Perbandingan Agama Untuk Murid-murid P.G.A, Jakarta: Penerbit Azam.

Laman Web:

What Religions Believe In Reincarnation?

Nota Kaki:

[1] Zoroastrianisme : agama yang percaya kepada Tuhan Ahura Mazda, disebarkan oleh Zoroaster atau Zarathustra. Kepercayaan mereka berkait dengan api sebagai simbol kebijaksaan dan wahyu Tuhan.

[2] Judaism: Agama Yahudi. Dipercayai dibawa oleh Musa A.S  dan merupakan salah satu daripada agama Samawi selain Islam dan Kristian.

[3] Kristian (Christianity): Agama yang dipercayai disebarkan oleh Jesus sebagai utusan Tuhan, mempunyai kepercayaan Triniti dan termasuk salah satu agama Samawi

[4] Lucifer: Iblis, penjaga Neraka

[5] Hinduism: Agama yang dikatakan wujud sejak 2500-1500 SM dan percaya kepada ajaran Veda. Merupakan salah satu agama yang mempunyai ramai penganut di seluruh dunia

[6] Sikhsim: Agama yang diasaskan oleh Guru Nanak dan berpegang kepada ajaran dalam kitab Guru Gran Sahib.

[7] Buddha: Agama yang diasaskan oleh Siddartha Gautama Buddha, dan merupakan agama anutan majoriti penduduk di Asia, termasuk di Asia Tenggara.

[8] Islam: Agama yang dibawa dan disebarkan ajarannya oleh Muhammad bin Abdullah sebagai Rasul utusan Allah, percaya kepada Allah SWT sebagai Tuhan yang Esa dan termasuk dalam agama samawi.

[9] Hari Akhirat, juga dikenali sebagai Hari Pembalasan atau Judgement Day. Dalam Bahasa Arab disebut Yaum al-Qiyamah.


Empayar Terkuat Di Dunia Mengikut Garis Masa

Senarai empayar terhebat mengikut garis masa. Pendapat penulis sahaja. Pembaca juga boleh memberikan pandangan bagi bertukar-tukar pendapat.

Kambujiya II (Cambyses), Dariush I (Darius) the Great

132-87 BC

498-527 CE

565-625 CE

625-636 CE

814-892 CE

1405-1453 CE

1512-1571 CE

Khalifah

Nota tambahan: antara abad ke-16 hingga 18, Dinasti Habsburg sangat berpengaruh di Eropah, selain daripada menguasai politik Sepanyol dan Portugal kebanyakan dinasti-dinasti Eropah berasal daripada keturunan dinasti Habsburg seperti Empayar Suci Rom, Empayar Austria, Bohemia, Hungary, negeri-negeri Itali

1747-1804 CE

Garis masa seperti di bawah:

3150-2880 BC – Mesir Purba

2880-2500 BC – Dinasti Pertama Uruk (Mesopotamia)

2500-2320 BC – Harappa (India)

2320-2205 BC – Empayar Akkadia (Mesopotamia)

2205-2004 BC – Empayar Sumeria (Mesopotamia)

2004-1725 BC – Mesir Pertengahan

1725-1673 BC – Babylon (Mesopotamia)

1673-1550 BC – Dinasti Shang (China)

1550-1077 BC – Mesir Baru

1077-1046 BC – Empayar Assyria (Mesopotamia-Levant)

1046-771 BC – Dinasti Zhou (China)

771-609 BC – Empayar Baru Assyria (Mesopotamia-Levant)

609-550 BC – Empayar Baru Babylon (Mesopotamia)

550-336 BC – Empayar Hakhamanish/Achaemenid (Parsi)

336-320 BC – Empayar Makedonia (Yunani)

320-221 BC – Empayar Maurya (India)

221-207 BC – Dinasti Qin (China)

207-87 BC – Dinasti Han (China)

87 BC-27 BC – Republik Rom

27 BC – 337 CE – Empayar Rom

337-379 CE – Dinasti Sasaniyah (Parsi)

379-498 CE – Empayar Gupta (India)

498-527 CE – Dinasti Sasaniyah (Parsi)

527-565 CE – Empayar Rom Timur

565-625 CE – Dinasti Sasaniyah (Parsi)

625-636 CE – Empayar Rom Timur

636-661 CE – Khulafa Arrasyidin

661-750 CE – Khilafah Umayyah

750-800 CE – Khilafah Abbasiyyah

800-814 CE – Empayar Suci Rom

814-892 CE – Khilafah Abbasiyyah

892-969 CE – Emiriah Samaniyyah

969-1002 CE – Khilafah Fatimiyyah

1002-1040 CE – Dinasti Ghaznawi (Parsi)

1040-1141 CE – Empayar Seljuk (Turki)

1141-1147 CE – Qara Khitai (Asia Tengah)

1147-1174 CE – Al-Muwahiddun (Afrika Utara, Andalusia)

1174-1206 CE – Kesultanan Ayyubi (Mesir)

1206-1260 CE – Empayar Mongol

1260-1279 CE – Kesultanan Turki Mamluk Mesir (Timur Tengah)

1279-1368 CE – Empayar Mongol/Dinasti Yuan (China)

1368-1370 CE – Dinasti Ming (China)

1370-1405 CE – Empayar Mongol Timuriyyah

1405-1453 CE – Dinasti Ming (China)

1453-1498 CE – Kesultanan Uthmaniyyah

1498-1512 CE – Empayar Portugis

1512-1571 CE – Kesultanan Uthmaniyyah

1571-1658 CE – Empayar Sepanyol

1658-1707 CE – Empayar Mughal (India)

1707-1736 CE – Empayar Rusia

1736-1747 CE – Dinasti Afshariyyah (Parsi)

1747-1804 CE – Empayar Rusia

1804-1815 CE – Empayar Perancis – Napoleon

1815-1934 CE – Empayar British

1934-1945 CE – Nazi Jerman

1945-sekarang – Amerika Syarikat

RUJUKAN TAMBAHAN

Clayton, Peter A. (1994). Chronicle of the Pharaohs. London, England: Thames and Hudson. ISBN 978-0-500-05074-3.

Finkelstein, J.J. (1962), “Mesopotamia”, Journal of Near Eastern Studies, 21 (2): 73–92, doi:10.1086/371676, JSTOR 543884

Howells, William (1983). “Origins of the Chinese People: Interpretations of recent evidence”. In Keightley, David N. The Origins of Chinese Civilization. University of California Press. pp. 297–319. ISBN 978-0-520-04229-2

Golden, Peter B. Central Asia in World History (Oxford University Press, 2011)

Turchin, Peter; Adams, Jonathan M.; Hall, Thomas D (December 2006). “East-West Orientation of Historical Empires”. Journal of world-systems research

Kennedy, Hugh (2007). The Great Arab Conquests: How the Spread of Islam Changed the World We Live in. Da Capo Press. ISBN 978-0-306-81740-3.

Admin (2011). Is Cyrus the Great Dhul Qarnayn?. Understanding Islam. http://www.understanding-islam.com/is-cyrus-the-great-dhul-qarnayn/

Rossabi, Morris. The Mongols: A Very Short Introduction (Oxford University Press, 2012)

Axelrod, Alan (2007) Encyclopedia of World War II, Volume 1. Infobase Publishing

Justin Marozzi (2006). Tamerlane: Sword of Islam, Conqueror of the World. Da Capo Press. p. 342. ISBN 978-0-306-81465-5.

Beckwith, Christopher I. (2009): Empires of the Silk Road: A History of Central Eurasia from the Bronze Age to the Present. Princeton: Princeton University Press. ISBN 978-0-691-13589-2.

Kamen, Henry. Empire: How Spain Became a World Power, 1492–1763 (HarperCollins, 2004)

Donner, Fred M. (2014). The Early Islamic Conquests. Princeton University Press.

Wells, Anne Sharp (2014) Historical Dictionary of World War II: The War against Germany and Italy. Rowman & Littlefield Publishing.

Sivachandralingam, Ayadurai (2015) Sejarah Dunia Penggal 1 Edisi Kedua. Ace Ahead. ISBN 9789834714963

An Outline of the History of Persia During the Last Two Centuries (A.D. 1722-1922)”. Edward G. Browne. London: Packard Humanities Institute

Seton Watson, The Russian Empire

Richards, John F. (1995), The Mughal Empire, Cambridge University Press


Nilai Ramadan Akhirnya Kembali Ketika PKP

Hikmah disebalik PKP time Ramadan ialah kita akhirnya dapat menghayati Ramadan yang sebenar.

Tak ada fikir malam nak makan menu apa, Syawal nak pakai baju apa atau nak balik kampung siapa. Tak ada lepak malam-malam lepas moreh sampai 3 pagi bangun terlajak sahur.

Ramadan sepatutnya time untuk ‘self-reflection’, dan self-reflection adalah lebih berkesan kalau kita menyendiri (solitude).

Nabi Yunus (Jonah) bertaubat apabila terpenjara dalam perut ikan paus selama 40 hari. Rasulullah menerima wahyu ketika bertafakur bersendirian di gua Hira. Kita lebih mudah untuk sedar dosa pahala kita dan ‘reconnect’ dengan Sang Pencipta kalau kita bebas daripada gangguan luaran, termasuk orang di sekeliling kita.

Sebab itu kalau kita baca sirah Rasulullah, kisah Sahabat atau alim ulamak, mereka mengamalkan ‘uzlah’ (mengasingkan diri) apabila masuk Ramadan. Beribadah setiap masa sepanjang sebulan. Sebab fokus bulan Ramadan adalah memperbaiki jiwa, bukan melayan nafsu fizikal.

Of course kita bukan alim ulamak, kita ada budaya sendiri, ada hubungan manusia yang kena dijaga. Tapi kita dah sampai satu tahap yang sangat berlebihan (excess) sehingga menyimpang dari makna Ramadan itu sendiri.

Bazar Ramadan. Membeli melebihi keperluan satu hal, then kekadang tak tau kenapa peniaga dan pelanggan boleh bergaduh sampai terpekik-pekik. Dah lah sesak sesuk. Habis kurus pahala.

Lepas beli makanan tu duduk seisi keluarga, sahabat, taulan tunggu masuk waktu Maghrib. Berapa ramai di waktu ni sempat membaca Quran atau berzikir? Atau niat kita dah jadi tunggu nak buka bungkusan makanan semata-mata?

Buffet Ramadan. Makan tak habis satu hal, makan pula sampai perut pecah, tak sempat Isyak dan Tarawih. Kenyang punya pasal esok hari Subuh gajah. Ramadan sepatutnya time untuk berdisiplin, kurangkan makanan fizikal dan banyakkan makanan spiritual, tapi kapitalis pemilik hotel mewah trick kita untuk jadi lebih rakus berbanding bulan-bulan biasa.

Tarawih tak ikhlas. Boleh buat di rumah, tapi nak juga pergi masjid besar sebab nak rasa “gah” bersolat di belakang imam ternama. Kalau imarahkan masjid setempat tak per lagi. Instafemes pergi tarawih sebab nak ambil peluang show off pakai telekung dan jubah mahal, sambil menunjuk-nunjuk diri beribadah.

Hari-hari terakhir Ramadan lagi lah, dah tak ada rupa Ramadan. Sibuk buat persiapan balik kampung. Shopping baju raya. Shopping kuih raya. Pergi Mood Republik, pergi Jakel. Jalan jam sampai 3 pagi. 10 malam terakhir disia-siakan akibat benda-benda materialistik.

Jadi ambil lah peluang PKP ni untuk back to basic. Tiada masa lain yang lebih sesuai untuk amalkan cara hidup sunnah apatah lagi di bulan Ramadan: makan secara minima, solat on time, tidur awal bangun awal, keep on membaca Quran dan berzikir sampailah azan Maghrib.

Sesungguhnya COVID adalah ‘reset’ button untuk ingatkan manusia tentang kemanusiaan, dan kembalikan manusia kepada asas fitrah.


Golem – Makhluk Mitologi Yahudi Dari Sudut Sains

Konsep mencipta manusia buatan oleh seorang manusia sebenar tanpa penglibatan Tuhan bukanlah suatu perkara yang janggal dalam norma masyarakat terdahulu. Sebagai contoh dalam ilmu hitam Yahudi iaitu ilmu Kabbalah, terdapat beberapa lagenda dan kisah yang menceritakan kewujudan makhluk kecil berupa manusia (homunculus) dan makhluk yang diperbuat daripada tanah liat (golem) menerusi amalan magis dan mistik, yang menggambarkan keupayaan manusia “berkongsi” kuasa Tuhan.

Penganut Kristian dan Yahudi pada ketika itu melarang perbuatan menghidupkan makhluk atas keupayaan sendiri, dan menganggap ia amalan syirik (blasphemy), melanggar batas kemanusiaan dan mempercayai ianya suatu perjanjian yang dibuat bersama Syaitan.

Sebelum kebangkitan ilmu sains, (iaitu zaman pra-sains), idea pembentukan manusia buatan (homunculus dan golem) sudah lama bertapak dalam amalan masyarakat lama. Menurut sejarah, masyarakat ketika itu sudahpun mempunyai teknologi mekanikal, iaitu pergerakan automatik yang menggunakan kuasa stim dan pergerakan pasir.

Pada ketika itu, patung mekanikal (puppetry) sudah lama diamalkan, seperti burung mekanikal, patung ukiran bergerak dan teater patung mekanikal kecil. Malah, selain dicipta sebagai suatu bentuk hiburan, patung-patung ini juga digunakan dalam ritual penyembahan mereka. Mereka mempercayai bahawa pembentukan manusia buatan oleh seorang manusia sebenar (puppetry) bukanlah untuk membentuk suatu bangsa manusia yang baru atau memberi “nyawa” kepada benda tidak hidup, akan tetapi sebaliknya merupakan penyediaan untuk kefahaman keagamaan Theurgy.

Theurgy adalah kefahaman agama yang mana mengamalkan ritual menyeru atau memanggil para Tuhan untuk memasuki dan bersemadi didalam jasad seseorang manusia demi mencapai henosis (kesempurnaan diri). Ia didirikan oleh aliran kefahaman NeoPlatonism pada era Zaman Pertengahan. Penggunaan patung (artificial intelligence) dalam amalan keagamaan ini seakan menjemput Tuhan mereka untuk bersemadi didalam jasad buatan ini. Seperti magnet yang menarik kuasa Tuhan, lebih kurang. Bahkan Pope Sylvester II pernah direkod berkomunikasi dengan suatu “kepala yang bergerak”.

Golem

Golem merupakan sebuah makhluk mistik dari kepercayaan Yahudi yang diciptakan oleh manusia melalui tanah liat atau lumpur, untuk melakukan tugasan dan melindungi tuannya. Golek tidak mempunyai bentuk tubuh yang spesifik, hanya digambarkan sebagai makhluk tidak berbentuk. Golem dipercayai boleh dikawal oleh penciptanya sendiri, atau diwariskan kepada orang lain. Golem mempunyai kekuatan luarbiasa melebihi kemampuan manusia, akan tetapi tidak mempunyai kecerdasan otak, sekadar patung kosong yang menurut perintah sahaja.

Sejarah kisah golem awalnya diceritakan didalam kitab Talmud secara singkat dan agak kabur, menceritakan kisah Adam pada awalnya diperbuat daripada lumpur dan tanah liat tanpa sebarang bentuk manusia, hanya untuk 12 jam pertama kewujudannya. Kemudiannya golem diceritakan pernah dicipta oleh Rava, seorang rabbi di Mahoza. Rava menghantar golemnya berjumpa Rav Zeira di Israel. Apabila ditanya soalan olehtakan Zeira kepada golem tersebut, ia tidak menyahut akibat dari ketidakupayaannya untuk bersuara. Lantas Zeira berkata, “Engkau diciptakan oleh yang berilmu, maka kembalilah engkau menjadi debu”.

Akan tetapi kisah golem yang paling signifikan adalah berkenaan Golem Chelm yang dicipta oleh Rabbi Eliyahu (Elijah) dari Chelm. Dikhabarkan, seorang pengamal ilmu Kabbalah pernah ternampak Rabbi Eliyahu mencipta sebuah golem dan mengarahkannya melakukan tugasan berat bagi pihaknya. Pada dahi golem tersebu terdapat perkataanאמת  (Emet) yang membawa maksud Kebenaran.

Akan tetapi, lama-kelamaan golem tersebut menjadi semakin besar. Rabbi Eliyahu risau sekiranya golem ini menjadi terlampau besar, ia boleh memusnahkan dunia ini. Maka Rabbi Eliyahu bertindak memadamkan satu huruf pada perkataan Emet menjadi מת (Met) yang membawa maksud Kematian. Sejurus memadam huruf tersebut, golem itu berderai menjadi debu semula. Kisah ini juga direkodkan oleh Rabbi Jacob Emden.

Golem juga dikatakan boleh dikawal dengan meletakkan satu skrol kecil yang mengandungi beberapa huruf membentuk shem, iaitu nama-nama Tuhan Judaism kedalam mulut golem. Golem secara ringkasnya adalah makhluk yang diberi nyawa, tapi tidak roh.

ETIMOLOGI HOMUNCULUS DAN GOLEM

Homunculus berasal dari perkataan Latin homo (manusia) dan -culus (kata nama bagi sesuatu alatan atau pekakas). Gabungan kedua perkataan ini membentuk homunculus (homunculi jika banyak) yang bererti, manusia kerdil.

Golem pula diambil dari perkataan Hebrew, gólem, dan Yiddish, goylem yang membawa maksud objek tidak berbentuk (shapeless mass).

SAINS DISEBALIK HOMUNCULUS

Homunculi (homunculus) digambarkan sebagai jasad yang dibentuk oleh manusia melalui amalan magik. Homunculi, seperti yang direkodkan oleh Paracelsus (1493-1541), adalah seorang manusia yang dibentuk melalui sperma laki-laki tanpa menjalani proses mengawan bersama wanita mahupun melibatkan jasad seorang wanita (yang dipercayai adalah sumber sihir black magic, witchcraft). Menurut beliau lagi ;

“Seorang homunculus boleh diciptakan dengan cara meletakkan sperma didalam sebuah bekas kaca kedap udara, dan ditanam didalam baja (najis) kuda selama 40 hari, nescaya ia akan mula hidup dan bergerak. Beberapa seketika, ia akan mula membentuk seperti bentuknya jasad manusia, akan tetapi ia masih lutcahaya dan tiada badan yang sebenar.

Jika ia kekal diberi Arcanum sanguinis hominis sehingga minggu ke 40, dan masih dibiarkan didalam baja kuda dengan suhu yang terkawal, ia akan tumbuh sepertimana tumbuhnya seorang kanak-kanak dari rahim wanita, lengkap dengan anggota. Akan tetapi ia bersaiz lebih kecil berbanding kanak-kanak biasa. Kami menggelarkannya homunculus. Ia boleh dibesarkan dan membesar, diajar dan belajar, membentuk logik, rasional dan mampu menjaga dirinya sendiri.”

Ada yang berpendapat bahawa “Arcanum sanguinis hominis” bermaksud darah manusia, manakala ada yang berpendapat ianya adalah sperma manusia, selain ia mungkin merujuk kepada ovum wanita. Ada juga yang berpendapat bahawa Paracelsus sebenarnya sedang menerangkan tentang proses persenyawaan manusia diluar rahim (vitrofertilization), akan tetapi menggunakan konsep mistik dan magis untuk kefahaman masyarakat eranya.

Ini tidak jauh bezanya dengan amalan membentuk embryo melalui test tube yang digunapakai hari ini, dimana baja diibaratkan sebagai inkubator meregulasikan suhu, berlarutan sehingga 40 hari sepertimana diperlukan embryo didalam rahim, dan melibatkan dua gametes (sperma dan ovum).

Amalan membentuk homunculus ini sebenarnya sudah dinyatakan dalam ilmu alchemy, suatu ilmu purba yang dibangunkan di Mesir. Alchemy asasnya merupakan ilmu spiritual yang mengkaji rahsia pembentukan alam semulajadi, melalui kesedaran spiritual dan kepercayaan bahawa diri si pengkaji dan alam adalah satu. Ilmu ini kemudiannya berubah mengikut zaman sehinggalah ia kini dikenali sebagai sains kimia.

SAINS DISEBALIK GOLEM

Kisah kewujudan golem banyak diimplementasi didalam karya fiksyen moden, seperti filem Frankenstein karya Mary Shelley atau tulisan bersiri The Lord Of The Rings, karya J.R.R. Tolkien.

Namun, adakah golem itu mampu dihidupkan secara saintifik?

Diteorikan bahawa ketika era agama Yahudi, golem hanya diciptakan daripada tanah liat dan lumpur. Ini kerana, besar kemungkinan pada ketika itu, masih tiada lagi mineral yang cukup kuat untuk dijadikan tubuh makhluk ini. Pendek kata, lumpur dan tanah liat merupakan bahan paling banyak dan paling kukuh yang boleh digunakan untuk membentuk sebuah golem.

Manakala imej yang sering ditunjukkan didalam filem moden pula menggambarkan golem tercipta daripada objek-objek keras seperti kerikil, batuan bukit, berlian, magma, atau batu besar seperti yang dipertontonkan dalam siri Supernatural.

Sebenarnya, imej golem sudahpun bertapak dalam dunia serba moden kita ini. Walaupun tidak diciptakan menggunakan batuan dan tanah liat, manusia sudahpun mencipta golem menggunakan besi, alloy dan campuran bahan metalik. Ya, kita tidak memanggilnya sebagai golem. Akan tetapi, kita menggelarkannya sebagai robot.

Robot dicirikan sebagai makhluk ciptaan manusia yang diberi nyawa tetapi tiada roh. Robot acapkali ditugaskan untuk melindungi pemilik dan ahli keluarganya, habitatnya (rumah, bangunan, negara), dan diberikan tugasan-tugasan untuk dilengkapkan oleh tuannya.

Robot tidak berakal, dan tidak mampu bertutur (berkomunikasi). Ia perlu dikawal oleh manusia untuk beroperasi. Ia mempunyai keupayaan luarbiasa melebihi kemampuan manusia. Sama seperti golem, bukan? Sebagai contoh, anda boleh lihat penciptaan robot terbaru di Tokyo, Robot Kurata.

Berkenaan penggunaan tulisan untuk mengaktifkan, mengawal dan mematikan golem, ini juga digunapakai ketika mengendalikan robot. Walaupun tidak menggunakan nama Tuhan, tulisan-tulisan ini boleh diibaratkan seperti memasukkan kod atau data bagi menghidupkan, mengawal, dan mematikan robot-robot ini. Data dan kod ini dicipta dalam bentuk kata kunci, analog dan lain-lain bentuk, dan ia mempunyai “kuasa” tersendiri, sama seperti penggunaan nama Tuhan.

Bahkan, terdapat suatu konferens bertajuk Beyond Artificial Intelligence telah dijalankan di Czech Republic pada tahun 2013 berkenaan pembuatan/penciptaan artificial intelligence berdasarkan pembentukan golem. Sebuah kertas kerja telah dihantar, bertajuk “Artificial Golem Intelligence”.

PENUTUP

Ringkasnya, pembentukan homunculus dan penciptaan golem sebenarnya selari dengan pembentukan embryo daripada proses vitrofertilization dan penciptaan robot pada masa kini.

#AC


Raja-Raja Melayu Yang Ditabalkan Oleh Pihak Jepun

Pada awal tahun 1942, bermulanya pendudukan tentera Jepun ke atas negeri-negeri Melayu di Asia Tenggara termasuklah Tanah Melayu. Pendaratan tentera Jepun di pantai negeri Kelantan pada bulan Disember tahun 1941 seterusnya penaklukan Singapura pada bulan Februari tahun 1942 menandakan bermulanya sejarah hitam bagi penduduk Tanah Melayu. Sungguhpun, Raja-Raja Melayu di Tanah Melayu ketika itu kekal memerintah dan berdaulat di negeri masing-masing, namun terdapat juga beberapa institusi Raja Melayu yang terkesan hasil pendudukan Jepun ke atas Tanah Melayu.

Sewaktu era pendudukan tentera Jepun ke atas Tanah Melayu sekitar tahun 1941-1945, terdapat beberapa orang Raja Melayu ditabalkan oleh pihak Jepun, penyingkiran sementara pewaris takhta yang dilantik sebelum ketibaan tentera Jepun, tetapi kemudiannya dimakzulkan pula daripada takhta oleh pihak British sebelum ditabalkan kembali pewaris takhta yang disingkirkan sebelum itu. Perkara tersebut berlaku kepada tiga orang Raja Melayu di tiga buah negeri di Tanah Melayu. Dalam artikel ini, penulis akan membincangkan tentang tiga orang Raja Melayu yang ditabalkan oleh pihak Jepun sebelum dimakzulkan oleh British selepas kekalahan tentera Jepun.

1. Sultan Musa Ghiathuddin Shah (Kesultanan Selangor)

Sultan Musa Ghiathuddin Shah atau nama asal baginda Tengku Musa Eddin (disebut juga Tengku Masauddin) merupakan putera sulung gahara kepada Sultan Selangor kelima iaitu Sultan Alauddin Sulaiman Shah. Perihal berkenaan ketokohan dan kewarakan Sultan Alauddin Sulaiman Shah pernah penulis bincangkan dalam artikel penulis sebelum ini yang bertajuk “Sultan Alauddin Sulaiman Shah, Sultan Berjiwa Ulama” siaran pada 15 Februari 2018. Tengku Musa juga merupakan kakanda sulung kepada Sultan Selangor keenam dan kelapan (menurut susunan sultan) iaitu Sultan Hisamuddin Alam Shah al-Haj.

Selepas kemangkatan Sultan Alauddin Sulaiman Shah pada tahun 1938, putera ketiga Almarhum iaitu Tengku Alam Shah (Sultan Hisamuddin) ditabalkan sebagai Sultan Selangor keenam menggantikan ayahandanya. Pertabalan tersebut adalah melangkaui dua orang kakanda baginda (berlainan bonda) iaitu Tengku Musa Eddin dan Tengku Badar.

Sebelum itu, sebaiknya penulis menerangkan secara ringkas perihal Tengku Musa. Tengku Musa diputerakan pada bulan Disember tahun 1893. Baginda mendapat pendidikan di Institusi Victoria, Kuala Lumpur dan Kolej Melayu Kuala Kangsar di Perak. Baginda bukan sahaja pernah berkhidmat sebagai Timbalan Pesuruhjaya Tinggi Polis Negeri-Negeri Melayu Bersekutu, bahkan baginda juga merupakan anak Melayu terawal menyertai pasukan sukarelawan dan ditauliahkan sebagai Leftenan Muda.

Pada tahun 1920, sebagai seorang putera sulung gahara, Sultan Alauddin Sulaiman Shah telah menabalkan puteranya sulungnya itu iaitu Tengku Musa sebagai Raja Muda Selangor. Pada tahun 1927, baginda dilantik oleh Pesuruhjaya Tinggi British di Tanah Melayu sebagai Ahli Majlis Persekutuan untuk menyusun semula Majlis Persekutuan. Baginda meletak jawatan sebagai Ahli Majlis Persekutuan pada tahun 1933.

Pada tahun 1934, atas desakan Residen British di Selangor ketika itu iaitu T. S. Adam, kerajaan British telah memaksa Tengku Musa diturunkan daripada takhta Raja Muda Selangor kerana didakwa baginda berperangai buruk seperti suka berjudi dan banyak berhutang yang tidak melayakkan baginda kekal berada di atas takhta Raja Muda Selangor. T. S. Adam dikenali oleh orang awam sebagai seorang pegawai British yang suka bercampur gaul dengan masyarakat Melayu, tetapi beliau tidak suka melihat orang Melayu mengingkari perintahnya. Hal tersebut adalah sikap Tengku Musa yang tidak disukai oleh Residen Selangor itu. Disebabkan desakan kerajaan British, Sultan Alauddin terpaksa menurunkan puteranya itu daripada takhta Raja Muda walaupun keputusan tersebut tidak dipersetujui oleh baginda sendiri dan orang-orang besar istana.

Pada tahun 1936, Sultan Alauddin telah menabalkan puteranya yang ketiga iaitu Tengku Alam Shah sebagai Raja Muda Selangor menggantikan kakandanya, Tengku Musa. Ketika kakandanya memegang takhta sebagai Raja Muda Selangor, baginda ditabalkan sebagai Tengku Laksamana Selangor. Apabila baginda ditabalkan sebagai Raja Muda Selangor, kakandanya Tengku Musa dikurniakan gelaran Tengku Kelana Jaya Putera. Tengku Kelana Jaya Putera merupakan suatu gelaran dan kedudukan sebagai Timbalan Yang Dipertuan Muda dalam Kesultanan Riau-Lingga. Kesultanan Selangor juga merupakan kerabat diraja dengan Kesultanan Riau-Lingga. Tengku Badar pula ditabalkan sebagai Raja Bendahara Selangor. Sungguhpun begitu, tiada sebarang perselisihan antara mereka tiga beradik. Buktinya, Tengku Musa sendiri mengetuai persiapan majlis upacara adat-istiadat pertabalan sehingga majlis pertabalan tersebut berlangsung dengan jayanya.

Apabila Sultan Alauddin Sulaiman Shah mangkat dua tahun selepas itu, iaitu pada tahun 1938, Tengku Alam Shah ditabalkan sebagai Sultan Selangor yang keenam menggantikan almarhum ayahandanya dengan gelaran Sultan Hisamuddin Alam Shah. Pada awal tahun 1942, seluruh Tanah Melayu berjaya diduduki oleh tentera Jepun termasuklah negeri Selangor.

Atas desakan Gabenor Jepun di Selangor, kerajaan Jepun telah memakzulkan Sultan Hisamuddin secara paksa daripada takhta dan menabalkan kakandanya, Tengku Musa sebagai Sultan Selangor yang ketujuh dengan gelaran Sultan Musa Ghiathuddin Shah. Baginda bersemayam di Istana Mahkota Klang. Sepanjang pemerintahan baginda, baginda lebih banyak menumpukan perhatian dalam menjaga kebajikan kaum kerabatnya dari segi pemberian wang perbelanjaan, makanan dan pakaian yang diberikan oleh pihak Jepun kepada baginda. Ketika zaman pendudukan Jepun yang zalim, bukan rakyat sahaja menderita, bahkan kerabat diraja juga merasai penderitaannya.

Apabila pihak Jepun kalah dalam Peperangan Dunia Kedua, tentera British kembali ke Tanah Melayu pada tahun 1945. Atas desakan pihak British, Sultan Musa dimakzulkan daripada takhta dan ditabalkan semula adindanya, Sultan Hisamuddin Alam Shah sebagai Sultan Selangor. Pihak British memerintahkan supaya Sultan Musa dibuang negeri ke Kepulauan Cocos Keling di Lautan Hindi (pada masa kini merupakan sebahagian daripada wilayah Australia). Selama hampir setahun baginda dalam buangan di kepulauan tersebut, Sultan Hisamuddin memperkenankan supaya kakandanya itu dibawa pulang semula ke Klang. Baginda diperkenankan untuk terus memakai gelaran Tengku Kelana Jaya Putera, dikurniakan kediaman di Klang, diberikan elaun bulanan sebagai Tengku Kelana Jaya Putera dan sebagai putera sulung Almarhum Sultan Alauddin Sulaiman Shah selain pelbagai elaun perbelanjaan hidup bulanan lain mengikut ketetapan kerajaan Selangor. Tengku Musa mangkat di Kuala Lumpur pada tahun 1955 dan dimakamkan di Makam Diraja Klang.

2. Sultan Ali Shah (Kesultanan Terengganu)

Tengku Ali merupakan putera sulung kepada Sultan Terengganu ke-13 iaitu Sultan Sulaiman Badrul Alam Shah. Baginda diputerakan pada bulan Januari tahun 1914. Beberapa bulan sebelum kemangkatan Sultan Sulaiman, tentera Jepun telah berjaya menduduki seluruh Tanah Melayu termasuklah negeri Terengganu. Pada bulan Januari 1942, atas persetujuan Jemaah Menteri dan Ahli-Ahli Majlis Mesyuarat Negeri, Sultan Sulaiman berkenan menabalkan puteranya, Tengku Ali sebagai Yang Dipertuan Negeri dan bakal sultan. Pada bulan September 1942, Sultan Sulaiman mangkat ketika zaman pendudukan Jepun.

Atas perkenan istana dan pengiktirafan pihak tentera Jepun yang menguasai negeri Terengganu ketika itu, Tengku Ali ditabalkan sebagai Sultan Terengganu yang baharu menggantikan almarhum ayahandanya dengan memakai gelaran Sultan Ali Shah. Walau bagaimanapun, bukan semua pembesar negeri bersetuju dengan pertabalan tersebut. Bekas Setiausaha Kerajaan Negeri Terengganu iaitu Dato’ Jaya Perkasa Che’ Da Omar Mohammad adalah antara pembesar negeri yang tidak mengiktiraf pertabalan tersebut. Menurut mereka, baginda tidak layak ditabalkan sebagai sultan kerana didakwa baginda mempunyai beberapa kelemahan dari segi fizikal dan keperibadian.

Walaupun Sultan Ali telah melantik Dato’ Jaya Perkasa sebagai Menteri Besar Terengganu, namun perlantikan tersebut tidak mengubah sikap prejudisnya terhadap Sultan Ali. Apabila tentera British kembali semula ke Tanah Melayu setelah kekalahan tentera Jepun pada tahun 1945, Dato’ Jaya Perkasa dan para pembesar pengikutnya yang lain meneruskan usaha mereka untuk cuba memakzulkan Sultan Ali daripada takhta. Mereka mengemukakan laporan kepada pihak pentadbiran tentera British mempertikaikan kedudukan Sultan Ali di atas takhta. Sultan Ali didakwa berkeperibadian buruk selain bersikap pro-Jepun. Mereka mencadangkan supaya adinda Almarhum Sultan Sulaiman iaitu Tengku Ismail yang bergelar Tengku Paduka Raja yang lebih dihormati oleh semua rakyat negeri Terengganu dan fasih berbicara dalam bahasa Inggeris ditabalkan sebagai sultan menggantikan anakanda saudaranya itu.

Akhirnya, pihak pentadbiran tentera British mengambil keputusan memakzulkan Sultan Ali daripada takhta dan menabalkan ayahanda saudaranya iaitu Tengku Ismail sebagai Sultan Terengganu yang baharu dengan gelaran Sultan Ismail Nasiruddin Shah. Gelarannya kembali kepada Tengku Ali dan baginda diberi elaun perbelanjaan hidup bulanan.

Pihak British mengambil kesempatan atas situasi tersebut. Pada awal pertabalan lagi, Sultan Ismail telah didesak oleh pihak British supaya menandatangani surat persetujuan penubuhan Malayan Union. Pada mulanya, baginda tidak mahu menandatanginya, tetapi atas desakan pihak British dan pujukan Dato’ Jaya Perkasa, akhirnya baginda terpaksa menandatanganinya. Walaupun begitu, seperti Raja-Raja Melayu di Tanah Melayu yang lain, Sultan Ismail turut memprotes rancangan Malayan Union dengan mengutus surat bantahan kepada pihak British.

Tengku Ali yang dimakzulkan daripada takhta terus memperjuangkan haknya untuk mendapatkan kembali takhtanya daripada pihak British. Walau bagaimanapun, usahanya itu tidak diendahkan oleh pihak British. Baginda mangkat pada tahun 1996 di Kuala Terengganu dan dimakamkan di perkarangan Masjid Sultan Zainal Abidin, Kuala Terengganu.

3. Raja Syed Hamzah Jamalullail (Kesultanan Perlis)

Syed Hamzah Jamalullail merupakan putera ketiga kepada Raja Perlis ketiga iaitu Raja Syed Safi Jamalullail. Penulis ada membincangkan mengenai sejarah ringkas pengasasan Kesultanan Perlis dalam artikel yang lepas iaitu pada siaran 30 Mac 2018. Syed Hamzah diputerakan pada tahun 1895. Semasa pemerintahan kakanda sulungnya iaitu Raja Syed Alwi Jamalullail sebagai Raja Perlis keempat, Majlis Mesyuarat Kerajaan Perlis bersetuju untuk menabalkan anakanda saudara baginda yang bernama Syed Hassan ibni Syed Mahmud ibni Syed Safi Jamalullail sebagai Bakal Raja Perlis. Ini kerana Raja Syed Alwi tidak mempunyai zuriat dan adinda kedua baginda iaitu Syed Mahmud Jamalulluil telahpun mangkat pada tahun 1921.

Walau bagaimanapun, Syed Hassan mangkat pada tahun 1935. Puteranya, Syed Harun Putra Jamalullail kemudiannya ditabalkan sebagai Bakal Raja Perlis pada tahun 1938. Raja Syed Alwi mangkat pada tahun 1943 ketika zaman pendudukan Jepun di Tanah Melayu. Sebelum kemangkatan Raja Syed Alwi, pihak Jepun yang menguasai pentadbiran negeri Perlis telah menurunkan Syed Harun Putra sebagai Bakal Raja Perlis, seterusnya menabalkan Syed Hamzah menduduki takhta tersebut.

Ketika zaman pemerintahan kakandanya iaitu Raja Syed Alwi, Syed Hamzah begitu aktif membantu urusan pentadbiran negeri Perlis Naib Presiden Majlis Mesyuarat Kerajaan Negeri Perlis dan Pengerusi Jawatankuasa Pelajaran Negeri Perlis. Apabila tentera Jepun menduduki negeri Perlis, pihak Jepun telah melantik Syed Hamzah sebagai Presiden Majlis Mesyuarat Kerajaan Negeri Perlis yang baharu yang dinaungi oleh Militari Jepun, memandangkan Raja Syed Alwi ketika itu berada di luar negeri Perlis. Apabila Raja Syed Alwi kembali ke negeri Perlis, baginda dilantik sebagai Presiden dan Syed Hamzah diturunkan sebagai Naib Presiden majlis tersebut. Pihak Jepun kemudiannya menurunkan Syed Harun Putra daripada takhta Raja Muda dan digantikan dengan nenda saudaranya itu iaitu Syed Hamzah.

Apabila Raja Syed Alwi mangkat pada bulan Februari tahun 1943, adindanya, Syed Hamzah, ditabalkan oleh pihak Jepun sebagai Raja Perlis kelima dengan gelaran Raja Syed Hamzah Jamalullail. Pemerintahan baginda begitu singkat iaitu hanya selama dua tahun sebelum tentera British kembali ke Tanah Melayu setelah kekalahan tentera Jepun. Pihak British enggan mengiktiraf kedudukan Raja Syed Hamzah sebagai Raja Perlis dan baginda dimakzulkan oleh pihak British. Pihak British kembali menabalkan Syed Harun Putra sebagai Raja Muda Perlis, sekaligus menabalkan baginda sebagai Raja Perlis keenam dengan gelaran Tuanku Syed Harun Putra Jamalullail.

Syed Hamzah berpindah bersama keluarga baginda dari Istana Arau ke wilayah Setul (Satun) dan kemudiannya berhijrah ke Alor Star di Kedah sehingga baginda menghembuskan nafas terakhirnya pada tahun 1958.

Sebelum merdeka, sungguhpun kedaulatan Raja-Raja Melayu berkekalan ketika zaman pendudukan kuasa-kuasa asing, namun ianya bergantung juga kepada pengiktirafan dan tekanan daripada kuasa-kuasa besar yang menaunginya. British, Jepun dan Siam merupakan tiga buah kuasa besar penjajah yang berpengaruh kuat dalam urusan pertabalan dan pemakzulan Raja-Raja Melayu di istana-istana negeri naungan mereka di Tanah Melayu. Kita dapat memahami bagaimana pada ketika itu urusan pertabalan seseorang bakal raja mengikut waris yang disukai oleh mereka sehingga mengenepikan adat dan undang-undang negeri.

Semoga Allah SWT merahmati sekalian Raja-Raja Melayu yang beragama Islam dan didoakan agar mereka semua dikurniakan kesihatan akal dan fizikal yang baik supaya dapat memerintah negeri, negara dan menaungi rakyat jelata dengan adil dan bijaksana.

Untuk maklumat lebih lanjut berkenaan perkara di atas, para pembaca boleh merujuk sumber-sumber rujukan berikut:

SUMBER RUJUKAN:

– Abdullah Zakaria Ghazali, “Risalah Keluaran Khas Sempena Keputeraan Duli Yang Maha Mulia Sultan Sharafuddin Idris Shah al-Haj yang ke-70,” SelangorKini, 2015.

– Buyong Adil, Sejarah Selangor, Kuala Lumpur: Dewan Bahasa dan Pustaka dan Kementerian Pelajaran Malaysia, 1981.

– Nik Anuar Nik Mahmud, “Tengku Ali, British dan Takhta Terengganu,” dalam Jebat, 2001, hlm. 25-42.

– Yazid Mat & Hazman Hassan, “Menjelang 200 Tahun Kerajaan Perlis di Bawah Pemerintahan Tujuh Orang Raja: Institusi Raja Perlis, Antara Kesinambungan dengan Perubahan,” dalam Ramlah Adam et al., Pemerintahan Raja dan Kerajaan Perlis, Kuala Lumpur: Dewan Bahasa dan Pustaka, 2015, hlm. 3.


Siapa Sebenarnya Harun Yahya?

Adnan Oktar atau nama pena ‘Harun Yahya’ dilahirkan pada 1956 di Ankara dan menghabiskan masanya bersama keluarga di sana sehingga tamat pengajian menengahnya. Komitmen beliau terhadap Islam telah pun bermula sejak daripada sekolah menengah lagi.

Dengan membaca berbagai-bagai buku agama pada masa itu, beliau telah mendalami Islam dengan lebih baik. Lebih daripada itu, beliau sendiri telah menperoleh fakta yang penting dan berhasrat untuk berkongsi dengan masyarakat sekelilingnya. Pada 1979, Adnan Oktara telah berpindah ke Istanbul untuk menyambung pengajian di Universiti Mimar Sinan. Pada masa tersebut, beliau telah memulakan misi untuk menyeru manusia kepada moral yang baik, memperjuangkan kebaikan dan menentang kejahatan.

Ketika Adnan Oktar memasuki Universiti Mimar Sinan, masyarakatnya berada di bawah pengaruh beberapa organisasi haram Marxisme dan pemikiran berhaluan kiri telah menguasai universiti tersebut. Semua orang, samada pensyarah, staf fakulti atau pelajar, telah menganuti pemikiran ateis. Tambahan pula, para pengajar telah menggunakan semua peluang yang ada untuk mempropagandakan falsafah materialisme dan Darwinisme di dalam syarahan mereka walau pun ia tidak berkaitan dengan tajuk yang diajarkan.

Di dalam persekitaran di mana setiap agama dan nilai-nilai moral sudah tidak dihormati dan telah ditolak mentah-mentah, Adnan Oktar mula menyeru masyarakat sekelilingnya kepada kesatuan dan kepercayaan kepada kewujudan Allah. Seperti yang telah diduga, dalam keadaan seperti ini, Islam tidak diberikan peluang untuk membangun.

Seperti yang dijelaskan oleh Mediha Oktar, bonda beliau, bahawa beliau hanya tidur beberapa jam setiap malam, dengan meluangkan masanya membaca, membuat nota-nota dan menyimpan fail-fail. Beliau telah membaca beratus-ratus buku, termasuk buku yang berkaitan dengan asas pemikiran Marxisme, komunisme dan materialism dan mengkaji buku-buku berkaitan dengan ideologi berhaluan kiri.

Beliau mengkajinya, menandai bahagian-bahagian yang penting dan membuat catatan pada sebelah belakangnya. Beliau menjadi mahir dengan falsafahdan ideology sebegini. Beliau juga menjalankan kajian intensif terhadap teori evolusi, asas saintifik ideologi-ideologi ini, dan mengumpulkan dokumen-dokumen dan maklumat-maklumat berkaitan dengannya.

Dengan mengumpulkan maklumat-maklumat tentang kebuntuan, kontradiksi dan penipuan yang terdapat di dalam falsafah dan ideologi yang berasaskan kepada penolakan kepada keesaan Allah S.W.T ini, tanpa membuang masa, Adnan Oktar telah menggunakannya untuk menyatakan kebenaran.

Hampir kepada setiap orang, termasuk para penuntut dan pengajar universiti tersebut, beliau telah memberitahu mereka tentang kewujudan dan perpaduan Allah dan al-Quran, dengan berlandaskan sains. Dalam setiap perbualannya sama ada di kantin sekolah, di koridor atau ketika waktu rehat, seseorang akan dapat melihat beliau memberikan penjelasan tentang kerosakan semula jadi falsafah materialisme dan Marxisme, berdasarkan kepada buku-buku rujukan ideologi mereka sendiri.

Beliau secara keseluruhannya telah menekankan kajian beliau terhadap Teori Evolusi. Teori ini yang dimajukan dengan menentang ciptaan di dalam berbagai segi, telah dianuti oleh sebahagian besar pelajar universiti. Dengan menggunakan sains, teori tersebut telah menyerang keimanan dan nilai-nilai moral para belia. Melainkan tujuan utama penipuan saintifik ini dibongkarkan, tidak dapat dielakkan, kekosongan nilai-nilai spiritual, moral dan agama akan terus meningkat. Ya, itu yang berlaku jika manusia ateis taksubkan tentang Teori Evolusi.

Beliau menyiapkan sebuah risalan bertajuk “The Evolution Theory”, yang merupakan ringkasan daripada penyelidikan dan kajian intensif beliau. Beliau sendiri menanggung semua kos risalah tersebut dengan menjualkan sebahagian daripada harta yang telah diwarisinya daripada keluarga. Kemudian, beliau mula menyebarkan naskhah percuma risalah ini kepada pelajar-pelajar universiti dan membincangkannya dengan sesiapa sahaja yang ditemuinya.

Bagaimana pun, pelajar-pelajar yang terpengaruh dengan pemikiran materialistik yang menyekat mereka daripada melihat reality yang sebenar, telah melahirkan keingkaran mereka secara terbuka. Sehingga sebahagian daripada mereka sanggup menyatakan: “Sekiranya saya melihat Allah dengan mata saya sendiri sekali pun, saya akan tetap memerangiNya”. Lebih daripada itu, pelajar-pelajar yang ganas di universiti tersebut telah menggertaknya dengan menegaskan bahawa nyawanya akan terancam sekiranya beliau tidak menghentikan aktiviti-aktivitinya.

Adnan Oktar sering menghadiri kuliah dengan membawa bersamanya dokumen-dokumen sains dan fail-fail kajian dan mengadakan perbincangan dengan pensyarah berkaitan dengan falsafah materialism dan Teori Evolusi. Suatu hari selepas kuliah, seorang pensyarah meminta diadakan perbincangan yang efisien tentang kebuntuan teori evolusi dengan Adnan Oktar.

Tetapi beliau tidak dapat memberikan penjelasan dan jawapan yang munasabah terhadap dokumen-dokumen sains dan penjelasan logik yang dikemukakan oleh Adnan Oktar. Apa yang dapat dilakukannya ialah meninggalkan tempat tersebut dengan segera. Bagaimana pun, apa yang paling meresahkan ekoran kekalahan tersebut ialah mata pelajarnya yang sering membuatkannya tertekan.

Lelaki ini yang sering kelihatan di koridor dan sering mengadakan perbincangan falsafah dengan pelajar-pelajarnya selepas kuliah, kini lari tergesa-gesa ke biliknya setiap kali selepas kuliah semata-mata untuk menghindarkan diri daripada Adnan Oktar. Adnan Oktar berseorangan apabila beliau menyampaikan Islam di Universiti Mimar Sinan. Selama hampir tiga tahun, tiada sesiapa pun yang menerima pandangan beliau.

Pada tahun-tahun inilah beliau memulakan penentangan terhadap Marxisme dan ateisme secara berseorangan, dan melakukan semuanya dengan ikhtiar sendiri. Mereka yang berkongsi pendapat dengannya dan menyokongnya dengan sepenuh hati tidak bersamanya pada masa itu.  Akhirnya pada tahun 1982, untuk pertama kalinya, beberapa orang belia yang baru memasuki Universiti Mimar Sinan, telah memilih untuk menyokong Adnan Oktar di dalam perjuangan ideologinya.

Setelah berlalu bulan demi bulan dan tahun silih berganti, jumlah golongan muda yang menerima pandangannya telah meningkat. Keajaiban ciptaan Allah, kepalsuan fahaman Marxisme yang menjadi ideologi paling dominan waktu itu, merupakan topik-topik yang menjadi subjek perbincangan beliau dengan belia-belia ini. Impian utamanya adalah untuk membimbing mereka menjadi manusia yang amanah. Daripada 1982 hingga 1984, sekumpulan 20-30 orang belia telah dibentuk.

Pencapaian Sebagai Pendakwah

Sebanyak 300 buah buku beliau terbitkan yang kebanyakannya berkonsepkan pembuktian sains sama ada membuktikan kewujudan Tuhan serta melawan Darwinisma dan ajaran Islam itu sendiri  iaitu Jangan Sekalipun Lupa, Keabadian Baru Bermula, Keajaiban Al-Quran, Keajaiban Ciptaan Allah, Keajaiban Saintifik Al-Quran, Keindahan Di Langit, Lebah Madu – Pembina Sarang yang Sempurna, Malapetaka Darwinisma Terhadap Kemanusiaan, Mari Kita Belajar Tentang Islam, Memerang – Pembina Empangan yang Mahir, Penipuan Evolusi, Relativiti Masa dan Hakikat Takdir, Semut – Dunia Sahabat Kecil Kita, Zaman Batu: Satu Pembohongan Sejarah, Zaman Kegelapan Islam & KetibaanEra Kebangkitan Islam, The Atlas of Creation, Kaum-Kaum yang Pupus dan sebagainya. Sekarang beliau menambahkan fokus tulisannya kepada isu akhir zaman isu konspirasi dan isu semasa dunia. Buku terbaru beliau adalah America’s Failure to Perceive the PKK.

Selain aktif menulis, beliau juga menubuhkan sebuah perkumpulan, seperti ‘jemaah Islam’ bersama rakan-rakan belianya iaitu Science Research Foundation (Yayasan Penyelidikan Sains) pada awal Januari 1990 untuk membolehkan mereka menjalankan perkhidmatan mereka di bawah nama sebuah institut dan menyampaikannya kepada masyarakat. Adnan Oktar telah dilantik sebagai Presiden Kehormat Yayasan. Yayasan tersebut menetapkan pelaksanaan beberapa aktiviti; ahli-ahli yayasan tersebut menerbitkan buku-buku dan menjalankan penyelidikan kebudayaan, menjalankan panel, diskusi dan persidangan untuk memelihara dan menghidupkan kembali nilai-nilai moral mengikut ajaran Islam. Beliau juga mempunyai rancangan TV-nya sendiri iaitu A9 TV, menjadi pengacara dan penyampai dalam perdebatan agama bersama para penganut lain dan ahli-ahli kumpulannya.

‘Kepelikkan’ Harun Yahya

‘Kepelikkan’ beliau terserlah sejak beliau mempunyai rancangan TV sendiri. Rancangan beliau sememangnya memberikan kita perbincangan ilmu sesama ahli Yayasan Penyelidikan Sains namun persekitaran rancangan tersebut yang mengganggu fikiran kita. Setiap episode rancangan pasti ada sekumpulan wanita Turki yang digelar sebagai ‘kittens’ dan para lelaki berada yang digelar sebagai ‘lions’ Apabila waktu berehat tiba Harun Yahya bersama para pengikut (bersama para wanita tersebut) meluangkan masa dengan menari beramai-ramai, semacam mereka berada dalam disko. Adakah begini cara Harun Yahya ‘berdakwah’ dengan suasana yang begitu leka dengan hiburan melampau?

Dalam rancangan itu juga, beliau diberitakan bahawa dia dilantik oleh Freemason sebagai ahli Freemason berpangkat 33rd Degree Grandmaster (pangkat tertinggi Freemason) kerana keilmuannya dan beliau menerimanya dengan hati terbuka. Dan Harun Yahya pernah berkata beliau tidak langsung mengikuti pertubuhan sulit itu dan tiada sumpah berdarah untuk taat setia kepada pertubuhan itu. Dengan lantikan sebagai Grandmaster, beliau sah menjadi ahli Freemason.

Ini juga ‘kepelikkan’ beliau kerana semasa di usia muda beliau lantang menentang pertubuhan Freemason yang dia anggap sebagai pertubuhan pro-Israel. Bagi Harun Yahya, beliau mengecam penubuhan Freemason sendiri yang penuh agenda sulit bagi menjayakan misi Zionis. Beliau mengetahui apa yang berlaku di universiti beliau belajar dan masyarakatnya sebenarnya berpunca dari Freemason di Turki sendiri. Maka beliau memberikan tumpuan lebih atas pengkajian terhadap Freemason kemudian berjaya menerbitkan buku pembongkarannya pada 1986 iaitu Judaism and Freemasonary sebagai langkah pertama untuk masyarakatnya mengenali lebih baik tentang Freemason. ‘Dakyah’ Harun Yahya menentang Freemason menarik perhatian kerajaan untuk menangkap beliau kemudian ditahan di hospital sakit mental selama 19 bulan.

Buku-buku tulisan beliau sentiasa menambat hati mana-mana anak muda terutamanya mahasiswa universiti bagi memahami konsep Penciptaan serta mencari jalan menentang idea evolusi Darwin yang menggugat para penganut terutamanya muslim. Tetapi cara penyampaian beliau melalui media televisyen yang diisi dengan kehadiran wanita ala-ala model majalah menjadi persoalan yang meragukan.

Adakah Harun Yahya ini menubuhkan kultus persendirian untuk kepentingan sendiri dengan menunggang agama dan idea Penciptaan. Ini yang membuatkan sebahagian rakyat Turki dan muslim luar negara tidak selesa dengan penyampaian dakwah beliau namun tiada siapa tahu mengapa malah ada yang beranggapan atau berfikiran positif bahawa begitulah cara Harun Yahya berdakwah dengan keadaan masyarakat Turki yang serba liberal.

Semua kegiatan sebenar beliau dan Yayasan tidak diketahui secara umum sehinggalah diketahui pada tahun ini. Pada 11 Julai 2018, Harun Yahya bersama  para pengikut seramai 166 orang ditahan oleh pihak polis Turki kerana disabitkan lapan tuduhan, termasuklah menjalankan organisasi jenayah, kesalahan cukai, penderaan seksual, dan menjalankan kegiatan terrorism. Agensi berita Andalou melaporkan Adnan Oktar adalah penjenayah kewangan paling dikehendaki dan lebih 50 senjata dan bekalan peluru disita semasa serbuan pada awal pagi.

Harun Yahya mempertahankan dirinya dengan memberitahu wartawan bahawa tuduhan terhadap beliau adalah suatu ‘kebohongan’ dan ‘permainan dari British’. Perkara ini pernah dibincangkan dahulu dalam siaran rancangan beliau. Beliau juga memberitahu akhbar Cumhuriyet bahawa operasi serbuan itu diminta oleh ‘perisikan British.

Maka, adakah Adnan Oktar adalah pendakwah yang rajin menentang Darwinism atas sekadar seorang lelaki Turki yang menunggang agama demi memperoleh harem-nya dengan  pertubuhan kultus persendirian?

RUJUKAN:


Patung Rom Yang Dicuri Ditemui Di Kedai Antik Brussels

Tidak lama dahulu, penulis pernah bercerita tentang seorang wanita yang memulangkan artifak zaman Rom yang diambil dari Pompeii. Boleh rujuk pautan di bawah:

Kerana Sumpahan, Artifak Pompeii Ini Dipulangkan: https://www.thepatriots.asia/kerana-sumpahan-artifak-pompeii-ini-dipulangkan/

Kisah sebegini hanyalah sekelumit daripada ratusan artifak Rom yang dicuri dari pelbagai tempat sama ada tempat tumpuan pelancong atau tapak arkeologi yang diekskavasi. Kecurian artifak sebegini dianggap satu je.na.yah kepada warisan dan sejarah Itali kerana ia menafikan peluang kepada generasi hari ini dan seterusnya daripada mengetahui sejarah silam negara mereka. Justeru, ini mendorong pihak berkuasa Itali menggiatkan usaha mendapatkan kembali artifak-artifak yang telah dicuri kembali ke tanah air.

Satu daripada artifak yang berjaya dibawa pulang ke Itali ialah sebuah patung tanpa kepala yang dikenali sebagai Togatus. Patung ini dijumpai secara tidak sengaja oleh dua pegawai Carabinieri[1] di sebuah kedai antik di Brussels, Belgium awal tahun ini. Ia dikatakan telah dicuri dari tapak Villa Marini Dettina pada 2011 dengan nilainya mencecah €100,000 (RM494,412.62).

Kedua-dua pegawai berada di Brussels kerana sedang menjalankan satu penyiasatan berasingan di ibu negara berkenaan. Selepas selesai bekerja pada satu malam, mereka memilih bersiar-siar di Sablon, satu kawasan Brussels yang terkenal dengan lorong kedai-kedai antiknya. Di sinilah, mereka ternampak kelibat Togatus dan melaporkan penemuan mereka kepada pihak berkuasa Belgium.

Mengikut kenyataan kerajaan Itali, patung tersebut telah dirampas oleh Belgium dan kini telah dipulangkan ke negara itu. Mereka turut mengumumkan seorang penjual antik Itali telah ditahan dan bakal didakwa di mahkamah atas kesalahan menerima barangan curi dan mengeksport patung tersebut secara tidak sah.

NOTA KAKI:

[1] Pasukan polis ten.te.ra yang diberi kuasa sebagai polis dan penguatkuasa undang-undang domestik Itali. Merupakan cabang keempat dalam Angkatan Ten.te.ra Itali sekaligus meletakkan mereka di bawah kuasa Kementerian Pertahanan Itali. Fungsi mereka sebagai polis dan penguatkuasa undang-undang diatur oleh Kementerian Dalam Negeri Itali.

RUJUKAN:

BBC. (2021). Stolen Roman statue found in Brussels antique shop.